Analisis GOLD – Emas Sedikit Susut Selepas Laporan NFP Terbit

Terdapat sedikit peningkatan pada harga emas di awal sesi Eropah hari ini selepas pergerakan menurun di sesi Asia menyambung corak penurunan di penghujung minggu lalu.
Pada carta XAU/USD yang mengukur nilai emas berbanding US dolar, harga dilihat telah menyentuh paras ketinggian pada 1950.00 sebelum susut semula di penghujung minggu.
Tiada pergerakan ketara terhadap harga selepas laporan data pekerjaan NFP Amerika Syarikat (AS) diterbitkan ekoran bacaan yang agak bercampur.
US dolar sedikit susut dan menekan harga emas untuk turun, namun pada momentum yang lemah.
Isyarat awal untuk pergerakan trend bearish dilihat selepas harga bergerak di bawah paras halangan Moving Average 50 (MA50) pada rangka masa 1 jam di carta XAU/USD.
Pergerakan menurun harga emas bersambung pada sesi Asia pagi ini namun pada sesi Eropah, harga sedikit meningkat menguji halangan MA50.
Sekiranya harga gagal melepasi halangan tersebut dan membuat penurunan semula paras sokongan pada zon 1900.00 akan kembali diuji pada minggu ini pula.
 Zon support tersebut telah berjaya membendung kejatuhan lebih rendah harga pada minggu lalu dan juga pertengahan Mac.
Sekiranya harga berjaya tembus lebih rendah, jangkaan penurunan yang diteruskan akan menuju ke paras tumpuan 1870.00 atau lebih rendah pada 1850.00.
Sebaliknya jika kenaikan harga berterusan ke sesi New York, rintangan pada 1950.00 akan diuji untuk harga atasi ketinggian minggu lalu.
Kenaikan yang diteruskan bakal menguji zon SBR (support become resistance) pada 1970.00 sebelum harga emas akan kembali mensasarkan ketinggian pada 2000.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


BOC Potong Kadar Faedah 50 Mata Asas, USD/CAD Melonjak 100 Pips!

Menjadi tumpuan pasaran pada sesi New York semalam adalah keputusan mesyuarat dasar monetari bank pusat Kanada yang mengikuti jejak langkah Federal Reserve (Fed) untuk menurunkan kadar faedah.
Bank of Canada (BOC) mengumumkan untuk mesyuarat Mac bahawa kadar faedah diturunkan 50 mata asas kepada 1.25% dengan faktor yang sama iaitu impak negative penularan wabak Coronavirus COVID-19 terhadap ekonomi.
Kos pinjaman yang jatuh ke paras terendah sejak Jun 2018 itu juga merupakan pertama kali tindakan bank pusat memotong 50 mata asas sejak Mac 2009. Ahli mesyuarat juga bersetuju bahawa suku pertama 2020 akan melemah berbanding jangkaan.
Susulan pengumuman tersebut, pasaran menyaksikan penyusutan ketara dolar Kanada dengan lonjakan harga pada carta pasangan matawang USD/CAD mencecah 100 pips ke paras lebih tinggi.
Harga pada mulanya yang bergerak dari paras 1.33800 pada awal sesi Asia bermula menunjukkan penurunan sehingga ke paras 1.33300.
Harga yang menguji paras 1.33300 di zon RBS (resistance become support) tersebut kemudiannya melonjak sehingga ke paras ketinggian 1.34300 setelah melepasi paras halangan Moving Average 50 (MA50).
Namun, harga menutup dagangan pada sesi New York di paras lebih rendah hampir kembali di atas paras harga 1.33800.
 Pergerakan harga pada sesi Asia perlahan berikutan pelabur menantikan perkembangan bagi mesyuarat negara-negara pengeksport petroleum (OPEC) untuk membincangkan tindakan pengurangan pengeluaran ekoran ancaman Coronavirus.
Harga minyak mencatatkan sedikit kenaikan namun pengukuhan dolar Kanada agak terbatas susulan pemotongan besar-besaran kadar oleh BOC semalam.
Jika harga meneruskan kenaikan lebih tinggi, jangkaan kenaikan harga akan menuju ke paras ketinggian 1.34600 yang menjadi zon resistance bagi dagangan Februari.
Kenaikan yang berjaya melepasi zon tersebut bakal mencatatkan paras ketinggian terbaru 9 bulan.
Namun jika penurunan harga dipamerkan, zon RBS pada 1.33300 akan diuji semula sebelum harga meneruskan penurunan lebih rendah berkemungkinan menuju paras penting 1.33000 atau lebih rendah lagi pada zon RBS 1.32700.
Lihat gambar carta pasangan matawang USD/CAD di bawah untuk rujukan analisis teknikal anda.


Tindakan Rusia Ini Cetus Ketegangan Geopolitik Dengan Jepun

Pihak berkuasa keselamatan sempadan Rusia dilaporkan telah merampas 5 buah kapal penangkapan ikan dari Jepun pada Selasa yang sedang memancing berhampiran empat pulau yang dituntut oleh Jepun atau lebih dikenali sebagai Kepulauan Kuril, di mana kini ia dipegang oleh Rusia.
Perkara tersebut telah disahkan oleh Setiausaha Kabinet Jepun, Yoshihide Suga yang mengatakan pihak berkuasa Rusia telah membawa kapal tersebut ke Pulau Kunashiri iaitu salah satu pulau dari Kepulauan Kuril.
Rampasan tersebut dikatakan berlaku apabila pihak berkuasa Rusia mengesyaki mereka telah melanggar terma dalam perjanjian dua hala dua negara tersebut berhubung penangkapan ikan di sekitar kepulauan itu.
Ini kerana terdapat percanggahan antara jumlah ikan yang ditangkap dengan angka direkodkan dalam log harian mereka.
 Tindakan Rusia telah mencetuskan ketegangan geopolitik antara kedua-dua negara tersebut, lebih-lebih lagi Menteri Luar Jepun, Toshimitsu Motegi kini sedang berada di Rusia untuk memulakan semula rundingan yang terhenti mengenai kepulauan dituntut dan mendapatkan perjanjian damai rasmi bagi menamatkan perang dunia kedua.
Dalam perkembangan terbaru, Jepun telah menuntut supaya Rusia membebaskan krew dan kapalnya lebih awal dengan mengatakan perbuatan itu merupakan sesuatu yang tidak boleh diterima.
Perkara ini bukan kali pertama terjadi, kerana pada Januari lalu, sebuah kapal Jepun juga pernah dirampas oleh Rusia dan mereka dibebaskan sebulan kemudian selepas membayar denda.
Pertikaian terhadap kepulauan itu telah menghalang Rusia dan Jepun daripada menandatangani perjanjian damai rasmi. Pada tahun lalu, Presiden Rusia Vladimir Putin telah mencadangkan kepada Perdana Menteri Jepun Shinzo Abe untuk menandatangani perjanjian menjelang akhir tahun tanpa sebarang syarat, tetapi ia ditolak oleh Abe.


Situasi Panik Pasaran Dorong Harga Emas Cecah Paras Ketinggian Terbaru!

Buat pertama kali sejak Disember 2012, harga emas diniagakan melonjak ke atas paras $1,700 per auns pada awal dagangan sesi Asia berikutan risiko kemelesetan global yang semakin meningkat telah mendorong pelabur untuk mendapatkan aset safe-haven.
Bagaimanapun, logam berharga itu kembali menyusut dengan diniagakan di sekitar paras harga $1,670.00 selepas melonjak sehingga mencecah $1,703.90 pagi tadi.
Perang harga yang dilancarkan oleh Arab Saudi pada Sabtu lalu, bukan sahaja telah mencetuskan panik dalam pasaran minyak, malah pasaran matawang dan saham global turut terjejas teruk.
Saham Asia didagangkan negatif pada hari ini, sementara niaga hadapan bagi indeks saham Dow Jones susut hampir 1,200 mata susulan sentimen pasaran yang menggusarkan para pelabur pada awal pagi tadi.
 Sementara itu, Itali telah mengarahkan lebih 15 juta penduduknya di utara Itali untuk diletakkan di bawah perintah kuarantin sehingga 3 April. Sekatan ini berpotensi membantutkan aktiviti ekonomi di negara itu.
Itali merupakan negara kedua selepas China yang mencatatkan angka kematian paling tinggi iaitu sebanyak 366 kematian dan 7,375 kes jangkitan setakat ini.
Dalam pada itu, data yang diterbitkan pada Sabtu menunjukkan eksport China jatuh mendadak pada dua bulan pertama tahun ini ekoran gangguan besar-besaran terhadap operasi perniagaan, rantaian bekalan global dan aktiviti ekonomi ketika dilanda coronavirus.
Penganalisis kini menjangkakan kesan daripada wabak ini mungkin akan mengurangkan separuh daripada pertumbuhan ekonomi China pada suku pertama tahun ini berbanding suku sebelumnya.


Kalau USD/CAD Turun Lagi, Ini Adalah Paras Terendah Sejak Januari

Dolar Kanada yang sensitif terhadap pergerakan harga minyak mentah dijangkakan untuk terus bergerak kukuh berikutan pandangan pelabur yang positif terhadap pasaran minyak yang mencatatkan peningkatan 3 minggu berturut-turut.
Menilai perbincangan oleh OPEC dan sekutu pada minggu ini, negara-negara pengeluar minyak akan dipastikan untuk memenuhi pengurangan pengeluaran minyak dalam usaha untuk mengimbangi jangkaan penurunan pada permintaan.
Sementara itu, data jualan runcit Kanada untuk bulan Jun yang bakal diterbitkan pada sesi New York sebentar nanti diramalkan catat bacaan yang meningkat.
Pergerakan harga pada carta pasangan matawang USD/CAD semalam kembali menunjukkan penurunan harga setelah menguji paras 1.32400.
Penurunan turut didorong oleh penyusutan US dolar susulan data tuntutan pengangguran AS diterbitkan dengan angka yang kembali meningkat di atas paras 1 juta.
Harga kembali bergera di bawah paras halangan Moving Average 50 (MA50) pada rangka masa 1 jam pergerakan harga yang memberi isyarat awal trend bearish.
 Harga dijangka meneruskan penurunan menguji paras terendah mingguan hampir di paras 1.31300 yang merupakan paras terendah dicatatkan sejak Januari lalu.
Paras support pada 1.31000 bakal menjadi destinasi penurunan selanjutnya dan pelabur akan menilai reaksi harga pada zon tumpuan tersebut.
Namun jika harga kembali melonjak semula, zon SBR (support become resistance) dalam julat 1.3200-1.32400 akan diuji harga semula sebelum meneruskan kenaikan menuju zon SBR 1.33000-1.33300.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Awas! Debat Presiden US Bakal Beri Kesan Terhadap EUR/USD

Tumpuan utama pada dagangan sesi Asia pagi ini adalah terhadap acara debat presiden di antara Donald Trump dan Joe Biden. Pergerakan pasaran dijangka akan terkesan berdasarkan debat tersebut dan selepas debat berakhir.
Pelabur berkemungkinan akan lebih berwaspada untuk mengawal risiko dan dijangkakan US dolar akan bergerak lemah pada dagangan hari ini.
Penyusutan US dolar bakal memberi ruang semula untuk matawang utama kembali didagangkan meningkat nilai.
Matawang Euro kembali bergerak stabil mencapai paras tertinggi 1 minggu memberi gambaran untuk matawang Eropah itu akan meneruskan kenaikan lebih tinggi.
Pada carta harga bagi pasangan matawang EUR/USD semalam, harga telah mencatatkan kenaikan harian sekitar 80 pips menyusuli kenaikan pada awal minggu.
 Harga yang bergerak di atas paras halangan Moving Average 50 (MA50) pada rangka masa 1 jam telah memberi isyarat awal perubahan trend bullish. Menambahkan lagi jangkaan tersebut setelah harga telah melepasi kenaikan di zon SBR (support become resistance) 1.17200.
Dengan jangkaan US dolar akan terus melemah berikutan faktor politik serta kebimbangan menjelang data tumpuan laporan pekerjaan NFP AS, harga pada carta EUR/USD berkemungkinan akan meneruskan lagi kenaikan menuju zon tumpuan di sekitar paras 1.18000.
Namun jika harga kembali membuat penurunan semula ke bawah zon 1.17200, penurunan lebih rendah dijangkakan menuju semula ke zon support 1.16100.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Jumlah Tuntutan Insurans Pengangguran di Amerika Berkurangan

Sebentar tadi pukul 9.30 malam Jabatan Buruh US melaporkan pengurangan jumlah tuntutan faedah/insurans pengagguran (Jobless claims) sebanyak 28,000 kepada 235,000 bagi minggu berakhir pada 31 Disember berbanding minggu sebelum itu yang mencatatkan jumlah 263,000 tuntutan.
Data yang dikeluarkan ini lebih rendah dari jangkaan penganalisis sebanyak 262,000 jumlah tuntutan pengangguran.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
Tuntutan atau permohonan faedah pengangguran berada di bawah 300,000 untuk 96 minggu berturut-turut yang paling lama sejak tahun 1970. Jumlah penduduk yang terus menerima faedah pengangguran meningkat sebanyak 16,000 orang kepada 2.11 juta.
 Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun tidak.
Sepertimana pemain pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga memberikan gambaran jumlah penduduk yang sedang menganggur.
PROMO!!
Dapatkan Segera Pakej MoshedFX Ultimate Trader Mastery – Klik Sini
Gunakan Kupon : NFP150
Jimat extra RM150 + Diskaun 40% = Total Jimat RM700 dari harga asal
Promo tamat 6 Jan 2017 tepat jam 11:59PM. Cepat!


Sentimen Terkini Pasaran Kewangan Pada Sesi Dagangan Asia

US dolar dan Euro berada paras jurang yang sedikit pada hari Rabu menjelang pertemuan antara Presiden A.S. Donald Trump dan Presiden Suruhanjaya Eropah Jean-Claude Juncke yang menjadi tumpuan pelabur pada ketika ini.
Indeks US dolar yang mengukur kekuatan greenback berbanding enam matawang utama sedikit berubah pada 94.555, daripada paras dua minggu rendahnya 94.207 pada hari Isnin.
Kekhuatiran terhadap perang perdagangan Eropah dengan Amerika Syarikat mengekalkan euro terperangkap dalam jurang sedikit apabila Juncker bergerak ke Washington pada hari Rabu bagi memperbincangkan hal perdagangan dengan Trump.
Rundingan itu datang selepas US mengenakan tarif ke atas keluli dan aluminium EU dan ancaman Trump untuk memperluaskan langkah-langkah itu ke atas kereta Eropah.
Menurut penganalisis, sekiranya terdapat peningkatan ketegangan dalam isu perdagangan , ia dapat menjejaskan sentimen risiko dan memberi tekanan apda dolar/yen.
 Euro mencatatkan keuntungan sedikit selepas data yang dikeluarkan pada hari Selasa menunjukkan pertumbuhan perniagaan terus kukuh, namun di bawah ramalan.
Matawang Euro didagangkan tinggi 0.1 peratus pada paras $ 1.1695.Berbanding yen, US dolar berada pada paras mendatar 111.27 yen.
Matawang Yen telah mendapat sokongan awal pada minggu ini berikutan jangkaan Bank of Japan akan mengurangkan beberapa rangsangan monetarinya yang agresif.
Dolar Australia pula menyusut 0.1 peratus lebih rendah pada $ 0.7412.
Aussie memberikan keuntungan awal kira-kira 0.3 peratus, berikutan janji Beijing minggu ini untuk meneruskan dasar fiskal yang lebih kuat.


Pergerakan Pasaran Tukaran Matawang Forex Setakat Malam Ini

Emas masih gagal memulih dengan momentum US dolar sedikit terhakis berikutan data pasaran hartanah Amerika Syarikat yang lemah daripada jangkaan.
Tiada kejutan dalam penetapan polisi monetari Bank of Japan yang mengekalkan kadar faedah -0.1% dan juga terus mensasarkan pembelian bon bagi mengekalkan hasil bon jangka panjang di sekitar sifar peratus.
US dolar juga mendapat tambahan sokongan selepas penetapan polisi bank pusat Jepun di mana Usd/Jpy bergerak melebihi paras 111.00 dalam awal sesi Eropah hari ini.
 Berbanding euro, US dolar kehilangan momentum pada Jumaat dengan Eur/Usd kini naik melebihi paras 1.1180, dengan indeks US dolar susut 0.32% setakat pukul 10.28 malam.
Hasil bon di Eropah bergerak lebih tinggi berbanding bon US yang hanya sedikit berubah hari ini.
Data terbaru pasaran perumahan Amerika Syarikat yang dikeluarkan pukul 8.30 malam tadi menunjukkan data permit bangunan susut 4.9% pada Mei yang terendah sejak 8 bulan lalu. Manakala data pembinaan rumah yang dimulakan susut 2.4% secara tahunan.
Data perumahan ini memberikan kesan yang signifikan kepada pasangan matawang Usd/Jpy yang kini didagang di bawah 111.00 setakat ini di mana hasil-bon US juga bergerak ke bawah. Dalam suasana seperti ini emas kini bergerak melebihi paras $1,255.


Inflasi UK Turun, Adakah Ini Petanda Baik Buat BOE?

Selain Amerika Syarikat, bacaan data inflasi UK turut mengejutkan pasaran dengan peningkatan yang lebih perlahan pada bulan November.
Indeks harga pengguna (CPI) tahunan UK meningkat 10.7% pada bulan lalu, lebih rendah daripada jangkaan untuk peningkatan 10.9% oleh pasaran.
Bacaan yang dicatatkan itu juga menurun dari puncak tertinggi 41 tahun yang dicatatkan pada Oktober yang meningkat 11.1%.
Sementara itu, inflasi teras (tidak termasuk harga tenaga, makanan, alkohol dan tembakau) susut kepada pertumbuhan 6.3% daripada 6.5% pada bulan Oktober.
 Penyumbang utama kepada penurunan ini adalah harga bahan api yang tidak berubah antara Oktober dan November, berbanding kenaikan 7.2% pada bulan yang sama pada 2021.
Pun begitu, harga makanan dan minuman bukan alkohol meningkat 16.4% pada bulan lalu, iaitu paling tinggi pernah direkodkan sejak September 1977.
Walaupun angka yang dicatatkan dalam tekanan harga mula mereda, namun ia tidak memberi banyak perubahan terhadap prospek kadar faedah Bank of England (BOE).
Penggubal dasar meramalkan inflasi kekal melebihi sasaran 2% sehingga 2024 walaupun ekonomi jatuh ke dalam kemelesetan.


Emas Mencapai Paras Tertinggi dalam Tempoh Dua Bulan Semalam!

Harga emas menambah keuntungan berganda dalam sesi Asia pada Selasa berikutan kebimbangan pasaran terhadap risiko yang berkaitan dengan perubahan dasar perdagangan oleh Trump.
Pasaran menjadi semakin tidak menentu sementara menunggu dasar baru termasuk cukai sempadan yang berpotensi dikenakan ke atas barangan import.
Emas bagi penghantaran Februari di Comex meningkat sebanyak 0.13 peratus kepada $1,217.15 satu troy ounce. Juga di Comex, niaga silver dan copper masing-masing menunjukkan peningkatan dalam sesi ini.
 Semalam, harga logam kuning ini melonjak mendadak kepada paras yang paling kukuh dalam tempoh dua bulan kerana junaman yang dibuat oleh US Dollar. Hal ini gara-gara ketidaktentuan dasar ekonomi yang bakal digunakan oleh Donald Trump di dalam pemerintahan beliau nanti.
Dalam masa yang sama, pelabur kekal memberi tumpuan kepada data ekonomi penting yang akan dikeluarkan sepanjang minggu ini bagi menilai pertumbuhan ekonomi semasa.
Data dari AS akan menjadi tumpuan utama kerana laporan yang positif berpotensi menolak kadar ke tahap yang lebih tinggi secara beransur-ansur.
Adakah NAFTA Bakal Mengalami Nasib yang Sama Dengan TPP?


USD Menjunam – Tiada Isyarat Inflasi (CPI) Naik Lebih Pantas Tahun Ini

Pair USD/JPY jatuh sehingga hampir 60 pip, di mana EUR/USD naik 54 pip setakat pukul 9.10 malam. Matawang US dolar dilihat tertekan selepas data CPI A.S. dikeluarkan pukul 8.30 malam tadi. Bacaan menunjukkan tiada kenaikan yang drastik yang hanya menepati jangkaan dan ramalan penganalisis ekonomi. Ini menunjukkan tiada sebarang tanda inflasi meningkat lebih pantas pada tahun ini.
Indeks harga pengguna (CPI) Amerika Syarikat perlahan pada Februari berikutan kejatuhan harga gasolin. Ini menunjukkan kemungkinan kenaikan inflasi hanyalah secara beransur-ansur.
 Harga pengguna hanya meningkat 0.2% pada bulan lalu selepas membuat kenaikan 0.5% pada bulan sebelum itu. Dalam tempoh 12 bulan sehingga Februari (YoY), CPI meningkat 2.2% naik dari 2.1% pada Januari. Bacaan sebenar menepati jangkaan pasaran dengan kenaikan 0.2%.
Jika tidak mengambil kira harga barangan yang volatile seperti tenaga dan makanan, harga (Core-CPI) naik 0.2% berbanding kenaikan 0.3% pada Januari. Manakala dari segi tahunan (YoY) Core-CPI meningkat 1.8% tidak berubah daripada bacaan sebelum ini.
Data CPI sebentar tadi diumumkan selepas data kadar gaji (average hourly earnings) minggu lalu meleset daripada jangkaan pasaran. Dengan data CPI yang sejajar dengan jangkaan pasaran, ia dilihat gagal meyakinkan pasaran bahawa terdapat kenaikan kadar faedah yang lebih pantas oleh The Fed pada tahun ini.


Analisis GOLD – Sampai Jauh Mana Lagi Harga Emas Nak Jatuh Ni?

Pergerakan harga komoditi emas masih lagi gagal untuk mencetuskan tarikan berbanding US dolar yang meneruskan pengukuhan pada pembukaan dagangan awal minggu ini.
Dilihat US dolar berjaya mengekalkan pengukuhan disebabkan oleh sentimen pasaran yang dinilai berisiko dengan kerisauan pelabur terhadap kemelesetan ekonomi global.
Presiden Federal Reserve (Fed) St. Louis James Bullard yang bernadakan hawkish pada minggu lalu, telah mengulangi hasrat untuk Fed meneruskan pengetatan dasar monetari dan cenderung ke arah kenaikan sebanyak 75 mata asas lagi pada bulan September buat kali ketiganya.
Namun pelabur kekal berhati-hati selepas meneliti minit mesyuarat FOMC yang bernada dovish di mana mencetuskan kemungkinan untuk Fed memperlahankan kenaikan kadar sebelum ini.
Ucapan daripada Pengerusi Fed Jerome Powell pada acara tahunan Simposium Jackson Hole di penghujung minggu ini bakal memberikan pertunjuk kepada pergerakan harga US dolar yang selanjutnya.
Turut diamati pelabur untuk faktor yang mempengaruhi pergerakan emas, indeks dolar berjaya menembusi paras halangan 109 mencatatkan paras ketinggian terbaru sejak September 2002 dan dilihat hasil bon AS 10 tahun juga telah berjaya meneruskan peningkatan sehingga ke paras tertinggi harian 3.050% membuatkan dagangan komoditi emas terus parah.
Menilai pergerakan pada carta harga XAU/USD yang mengukur nilai emas berbanding US dolar, harga dilihat telah meneruskan penurunan lebih rendah melepasi paras 1740.00 pada sesi dagangan awal minggu semalam setelah pergerakan harga emas di penghujung minggu lalu telahpun berada di bawah zon 1760.00.
Kekal memberi isyarat untuk pergerakan trend bearish, indikator garisan Moving Average 50 (MA50) pada rangka masa 1 jam di carta XAU/USD masih menjadi penghalang untuk harga membuat kenaikan.
 Penurunan harga yang bersambung sehingga ke sesi New York semalam dilihat telah mencecah paras terendah terbaru sekitar 1728.00 mengekalkan corak penurunan harga sejak minggu lalu.
Namun, bersambung hingga sesi dagangan Asia hari ini (Selasa), harga dilihat mula bergerak mendatar dan perlahan di sekitar zon 1740.00 menguji paras halangan MA50 pada awal sesi Eropah.
Sekiranya harga masih lagi meneruskan penurunan yang lebih rendah, harga dijangkakan bakal turun menuju ke 1720.00 untuk menguji zon support tersebut pula dan juga mencatatkan paras terendah terbaru lagi buat emas.
Namun jika harga gagal untuk menyusut ke paras sokongan 1720.00 tersebut sebaliknya meningkat lebih tinggi dari zon 1740.00 melepasi halangan MA50, petunjuk untuk perubahan trend bullish tersebut akan membuat pelabur menjangkakan lonjakan harga emas bakal berlaku semula.
Lonjakan awal harga bakal menguji zon SBR (support become resistance) 1760.00 yang menjadi rintangan harga pada penutup dagangan penghujung minggu lalu sebelum kenaikan yang diteruskan akan menuju pula ke zon SBR 1780.00 dan rintangan 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kesan Inflasi AS, EUR/USD Canak 140 Pips Ke Paras Tertinggi Terbaru 6 Bulan!

US dolar menunjukkan penyusutan nilai yang ketara pada sesi New York semalam susulan reaksi pasaran terhadap data inflasi Amerika Syarikat (AS) yang diterbitkan.
Bacaan tahunan bagi indeks harga pengguna AS pada November adalah di paras 7.1%, lebih rendah berbanding jangkaan untuk susut kepada 7.3%, dan menjadikan penurunan inflasi untuk 5 bulan berturut-turut.
Hal ini semakin menguatkan lagi jangkaan untuk Federal Reserve (Fed) memperlahankan kenaikan kadar faedah pada mesyuarat FOMC awal pagi Khamis esok.
Situasi penyusutan US dolar tersebut telah dimanfaatkan oleh mata wang utama yang lain dalam pasaran untuk didagangkan meningkat.

Pada carta pasangan mata wang EUR/USD, harga yang bergerak dalam zon mendatar sejak minggu bersambung ke awal minggu ini akhirnya telah berjaya melonjak keluar mencatatkan paras ketinggian terbaru.
Dengan kenaikan harian sekitar 140 pips dicatatkan semalam, harga telah melonjak melepasi rintangan 1.06000 dengan paras tertinggi terbaru dicapai sekitar 1.06700.
Namun, harga kembali perlahan pada dagangan penghujung sesi New York dan mendatar bersambung ke sesi Asia pagi ini (Rabu) di sekitar paras harga 1.06300.
 Setelah lonjakan semalam, harga dijangka lebih cenderung untuk menyambung kenaikan lebih tinggi hari ini untuk menuju pula ke paras 1.07000.
Melepasi paras tersebut akan menjadikan sasaran terbaru adalah pada ketinggian 1.08000 untuk rekod tertinggi harga 8 bulan.
Namun, situasi pasaran berubah dan berkemungkinan US dolar mengukuh semula, harga bakal mengubah arah untuk membuat penurunan semula.
Susut semula di bawah paras 1.06000 akan mendorong kejatuhan lebih rendah menuju semula paras sokongan 1.05000.
Selepas isyarat perubahan trend yang leih jelas, harga berkemungkinan boleh susut mencecah sehingga 1.04000 atau 1.03000.
Pelabur akan berwaspada menantikan keputusan mesyuarat FOMC dan juga mesyuarat bank pusat Eropah (ECB) pada Khamis nanti.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ucapan Optimis Yellen Menguatkan Dolar US

Dalam ucapan bertulis semalam (18 November) di Congressional Joint Economic Committee, Pengerusi Federal Reserve (Bank Pusat U.S.) Janet Yellen menyatakan, keputusan untuk menunggu lebih banyak bukti-bukti dalam data ekonomi sebelum menaikkan kadar faedah (Fed Fund Rate) bukanlah disebabkan kurangnya keyakinan The Fed kepada ekonomi U.S. Tetapi ini disebabkan, The Fed melihat pasaran buruh U.S. boleh meningkat lagi dengan kukuh sepertimana yang telah dijangdkakan awal tahun ini.
Menurut Yellen, pihak The Fed masih lagi bersifat Forward looking (melihat data-data di masa depan) dan penangguhan kenaikan kadar (Fed Fund Rate) lebih lama menjadikan polisi lebih ketat (tighten policy). Hal ini sebenarnya untuk mengelakkan polisi ekonomi melebihi (overshooting) sasaran jangka panjang yang telah ditetapkan.
Selain itu, mengekalkan kadar pada paras semasa lebih lama juga akan menyebabkan meningkatkan risiko dan melemahkan kestabilan kewangan U.S.
Yellen dalam ucapannya dilihat begitu optimis dengan keadaan ekonomi dan jangkaan-jangkaan pertumbuhan ekonomi pada masa ini yang semakin baik berbanding pada awal tahun.
Dari segi inflasi, kadar bagi keseluruhan harga pengguna telah meningkat tetapi masih di bawah kadar sasaran 2% iaitu 1.25%. Kadar inflasi yang rendah ini banyak disebabkan oleh harga tenaga dan import bukan tenaga yang rendah. Core inflation pula sedang menghampiri kadar 1.75% berikutan pasaran buruh yang semakin kukuh, Yellen menjangkakan inflasi akan meningkat kepada 2%
 Menurut Yellen, disebabkan polisi monetari adalah sederhana akomodatif (moderately accommodative), risiko adalah agak kurang bagi The Fed.
Ucapan Yellen ini agak retorik yang bermaksud The Fed mampu bergerak pantas dalam pengetatan polisinya dan komen beliau juga bermaksud kenaikan kadar pada Disember adalah pasti kecuali berlaku peristiwa besar yang menghalang perkara ini.
Pun begitu, Yellen mengatakan dia akan terus berkhidmat dalam jawatannya sehingga tempohnya tamat sebagai Pengerusi The Fed.
Yellen juga mengatakan peningkatan dalam pasaran pada masa ini sejak pilihanraya Presiden menggambarkan jangkaan pasaran kepada pengembangan polisi fiskal. Beliau juga mempertahankan kebebasan The Fed dan mandat yang ada adalah untuk rakyat Amerika.
US dolar meningkat selepas ucapan optimistik Yellen dengan Eur/Usd menjejaki paras terendah pada harga 1.0660.


Tergempar! Bacaan Inflasi Bulan Julai Berkembang Pada Kadar Yang Perlahan Dari Jangkaan!

Pasaran saham niaga hadapan Amerika Syarikat (A.S) dilaporkan catat keuntungan pada pagi Rabu selepas bacaan inflasi utama menunjukkan kelembapan yang lebih baik daripada jangkaan bagi kenaikan harga.
Puratan pasaran niaga hadapan untuk Perindustrian Dow Jones dilaporkan melonjak 400 mata, atau 1.2%. Niaga hadapan S&P 500 meningkat 1.7%, manakala niaga hadapan Nasdaq 100 melonjak 2.4%.
Indeks harga pengguna(IHP/CPI) utama untuk bulan Julai meningkat 8.5% tahun ke tahun, dan tidak berubah berbanding Jun. Ahli ekonomi yang ditinjau oleh Dow Jones malah menjangkakan kenaikan masing-masing sebanyak 8.7% dan 0.2%.
Inflasi teras, yang tidak mengira harga makanan dan tenaga yang tidak menentu, juga menyaksikan peningkatan yang lebih kecil daripada jangkaan.
 Rizab Persekutuan dijangka akan menimbang laporan ini, bersama-sama dengan data ekonomi penting yang lain, menjelang mesyuarat September di mana the Fed dijadualkan untuk menaikkan kadar faedah sekali lagi.
Data inflasi baharu ini hadir selepas lonjakan yang tidak dijangka dalam laporan pasaran buruh Julai, dimana ia telah meredakan beberapa kebimbangan mengenai potensi kemelesetan di A.S. Bilangan pekerjaan yang kukuh juga menyokong hujah the Fed bahawa laluan kadar faedah semasanya akan membantu mengekalkan ekonomi terbesar dunia itu daripada berkembang pada kadar yang tidak mampan.
Pergerakan dalam niaga hadapan hadir selepas indeks komposit Nasdag jatuh untuk hari ketiga berturut-turut pada hari Selasa. Nasdaq Composite mendahului penurunan, jatuh 1.2% selepas Micron, Novavax dan Upstart memberi amaran bahawa pendapatan dan hasil masa depan mereka mungkin lebih rendah daripada yang dijangka sebelumnya. S&P 500 jatuh 0.42%, dan Purata Perindustrian Dow Jones susut 0.18%.
Pengeluaran laporan pendapatan juga diteruskan, dengan keputusan suku tahunan Disney akan dikeluarkan pada hari ini jua.
Indeks US dolar yang mengukur kekuatan greenback berbanding enam mata wang utama dilaporkan susut 1.17% kepada paras dagangan 104.987 selepas data inflasi dikeluarkan.


8 Berita Forex Penting Tumpuan Pasaran Minggu Ini (23-27 Mac 2020)

Berikut merupakan sebahagian data ekonomi penting yang akan menjadi tumpuan pasaran sepanjang minggu ini.
Data PMI Pembuatan dan Perkhidmatan Eropah (Selasa 5.00 Petang): Dengan kesan penularan wabak Coronavirus yang semakin meningkat, pasaran bakal menyaksikan penurunan pada bacaan data untuk bulan Mac ini.
Data PMI Pembuatan dan Perkhidmatan UK (Selasa 5.30 Petang): Jangkaan bacaan yang sama seperti Eropah, UK juga turut terkesan oleh serangan pandemik COVID-19. Bacaan pada bulan Mac akan kembali berada lebih rendah di bawah paras 50.0 mata.
Data PMI Pembuatan dan Perkhidmatan AS (Selasa 9.45 Malam): Bacaan data untuk Mac dijangka sedikit menurun. Namun suntikan dana oleh kerajaan dan langkah-langkah bank pusat dilihat akan menyokong sektor-sektor utama di Amerika Syarikat.
 Data Inflasi UK (Rabu 5.30 Petang): Kesan wabak COVID-19 dijangka akan membuatkan aktiviti pengguna lebih terhad. Kadar inflasi untuk bulan Februari dijangka akan mencatatkan bacaan lebih rendah berbanding sebelumnya.
Data Pesanan Barangan Tahan Lama AS (Rabu 8.30 Malam): Bacaan data bakal merosot ekoran jangkaan pesanan yang menurun akibat ekonomi seluruh dunia yang semakin terjejas. Aktiviti kilang juga akan perlahan disebabkan pesanan yang berkurangan.
Mesyuarat Dasar Monetari Bank Pusat England (Khamis 8.00 Malam): Bank of England (BOE) pada minggu lalu telah mengumumkan pemotongan kadar faedah kecemasan ke paras terendah kepada 0.10% selepas menurunkan kadar kepada 0.25% daripada 0.75% pada minggu sebelumnya. Pelabur nantikan keputusan tindakan bank pusat yang selanjutnya.
Tuntutan Faedah Pengangguran AS (Khamis 8.30 Malam): Kadar tuntutan dijangka akan meningkat tinggi ekoran ekonomi Amerika Syarikat yang terjejas turut memberi kesan terhadap pekerjaan rakyatnya.
Data Sentimen Pengguna AS (Jumaat 10.00 Malam): Data tinjauan oleh Universiti Michigan ini mengukur tahap keyakinan pengguna dari sudut perbelanjaan. Bacaan data untuk Mac bakal catat penurunan selepas kembali berada di bawah 100.0 mata pada bulan sebelumnya.


6 Berita Data Ekonomi Penting Tumpuan Pasaran Minggu Ini (14-18 Feb 2022)

Berikut merupakan sebahagian daripada data-data ekonomi penting yang bakal menjadi tumpuan pasaran sepanjang minggu ini.
Laporan Pekerjaan UK (Selasa 3.00 Petang): Sektor buruh akan dinilai di UK untuk dipantau oleh bank pusat selepas kenaikan kadar faedah pada mesyuarat polisi baru-baru ini.
Data Indeks Harga Pengeluar AS (Selasa 9.30 Malam): Data PPI Amerika Syarikat dijangka meningkat, menyusuri bacaan inflasi yang tinggi diterbitkan pada minggu lalu. Angka positif akan terus memberi keyakinan terhadap pelabur untuk pengukuhan US dolar.
 Data Inflasi UK (Rabu 3.00 Petang): Turut akan menjadi tumpuan oleh bank pusat England (BOE) pada minggu ini adalah terbitan bagi data inflasi di UK dengan bacaan tahunan dijangka kekal untuk bulan Januari.
Data Jualan Runcit AS (Rabu 9.30 Malam): Setelah alami kemerosotan pada bacaan bulan Disember, kadar jualan runcit di Amerika Syarikat untuk bulan Januari lalu diramalkan kembali pulih walaupun ekonomi masih bergelut dengan penularan coronavirus Omicron.
Minit Mesyuarat FOMC (Khamis 3.00 Pagi): Pelabur bakal meneliti minit mesyuarat oleh Federal Reserve (Fed) untuk butiran lanjut susulan keputusan hawkish yang dinilai untuk bank pusat meneruskan langkah pengetatan polisinya.
Laporan Pekerjaan Australia (Khamis 8.30 Pagi): Selepas ekonomi Australia mengalami penurunan bagi pertambahan pekerjaan pada Disember, pasaran menjangkakan pertambahan pada Januari adalah sifar. Sementara kadar pengangguran pula diramalkan tidak berubah.


Hati-Hati! USD/JPY Dah Mula Nak Terjun Semula

US dolar masih lagi dilihat bergerak stabil namun sedikit menyusut dari paras tertinggi 2 bulan selepas data tuntutan pengangguran Amerika Syarikat (AS) yang diterbitkan semalam masih lagi tinggi.
Penggubal polisi Federal Reserve (Fed) juga memberikan mesej bercampur tentang perkembangan inflasi dan pekerjaan.
Penyusutan sementara US dolar kembali memberi ruang untuk matawang Yen mengukuh berbandingnya berikutan sentimen pasaran yang masih berisiko.
Pada carta harga bagi pasangan matawang USD/JPY, harga dilihat bergerak mendatar pada Khamis setelah siri kenaikan harga dipamerkan sejak awal minggu.
Kenaikan harga tersekat pada zon SBR (support become resistance) 105.500 di mana paras tersebut gagal ditembusi harga setelah diuji beberapa kali.
Pada dagangan yang bersambung pada sesi Asia hari ini, harga menguji sekali lagi zon tersebut sebelum membuat penurunan sehingga melepasi paras sokongan Moving Average 50 (MA50) pada rangka masa 1 jam pergerakan harga.
Setelah gagal melepasi zon SBR tersebut, ini berkemungkinan menjadi petunjuk awal kepada perubahan trend bearish semula di carta USD/JPY.
 Penurunan harga dijangkakan akan kembali menuju ke paras 104.800 untuk harga menguji zon RBS (resistance become support) tersebut.
Penurunan lebih rendah boleh mencecah semula ke zon support 104.00 pada dagangan Isnin lalu.
Sebaliknya, jika harga berjaya menyambung semula kenaikan, zon SBR 105.500 akan cuba ditembusi sebelum meneruskan kenaikan ke paras lebih tinggi.
Zon resistance di bawah paras 106.500 akan menjadi tumpuan pada kenaikan selanjutnya.
Lihat gambar carta pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data Pekerjaan Australia Buktikan Tindakan RBA Betul!

Mendukacitakan buat dagangan dolar Aussie setelah diperlihatkan dengan data pekerjaan Australia yang menyuramkan.
Angka dari Biro Perangkaan Australia (ABS) menunjukkan guna tenaga bersih hanya meningkat 900 pada bulan September, jauh meleset daripada jangkaan untuk peningkatan sebanyak 25,000.
Ia juga menurun daripada rekod yang dicatat pada bulan Ogos yang meningkat sebanyak 36,300 pekerjaan.
 Bagaimanapun, kadar pengangguran kekal tidak berubah berada di paras terendah 48 tahun pada 3.5%.
Data yang dikeluarkan itu secara tidak langsung menyokong keputusan Reserve Bank of Australia (RBA) baru-baru ini yang memperlahankan kadar kenaikan kepada 25 mata asas berbanding jangkaan 50 mata asas.
Penganalisis menjangkakan dua lagi kenaikan 25 mata asas tahun ini untuk membawa kadar tunai rasmi RBA kepada 3.1% pada bulan Disember.
Susulan penerbitan data itu, dolar Aussie menyusut rendah berbanding US dolar yang lebih kuat pada sesi Asia.


USD ‘Lembik’ Selepas FOMC, EUR/USD Sambung Panjat Lagi

US dolar terus didagangkan susut menuju penghujung minggu selepas reaksi pelabur terhadap mesyuarat FOMC pada awal pagi tadi.
Federal Reserve (Fed) seperti dijangka terus mengekalkan kadar faedah tidak berubah pada 0.25% sementara pembelian bon juga turut diteruskan.
Dengan penyusutan berterusan US dolar ini dijangka akan terus memberi ruang untuk mata wang utama lain terus mengukuh khususnya Euro.
Pada carta pasangan mata wang EUR/USD semalam, harga telah berjaya melonjak melepasi zon resistance 1.21800 mencapai paras ketinggian 1.22130 sekaligus mencatatkan paras ketinggian terbaru sejak April 2018.
Lonjakan tersebut juga disokong oleh data ekonomi Eropah yang diterbitkan meningkat yang melibatkan sektor pembuatan dan perkhidmatan terutamanya di Jerman.
Namun harga mula menunjukkan penurunan semula pada sesi New York menjelang keputusan mesyuarat FOMC yang dinantikan pelabur.
Ketika mesyuarat FOMC, harga berlegar semula pada zon resistance sebelum ini sektiar 1.21800-1.21500 sebelum reaksi pasaran melihatkan harga menghenjut sehingga ke paras terendah harian sekitar 1.21270.
 Namun harga kembali melonjak semula di atas paras sokongan Moving Average 50 (MA50) pada rangka masa 1 jam menunjukkan isyarat trend masih bullish.
Momentum kenaikan harga bersambung pada sesi Asia pagi ini dengan kenaikan setakat jam 10.46 pagi waktu tempatan ke paras ketinggian yang dicapai semalam.
Dengan tumpuan yang masih terarah terhadap pakej rangsangan ekonomi AS yang memberi tekanan kepada US dolar, kenaikan harga dijangka akan diteruskan menuju paras ketinggian terbaru sekitar 1.22500.
Jika penurunan harga kembali berlaku, zon RBS (resistance become support) 1.21800 akan kembali diuji yang akan menyokong harga jatuh lebih rendah.
Penurunan di bawah zon tersebut semula akan memberikan isyarat trend bearish harga bakal bermula.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Pada Awal Sesi Asia Hari Rabu

Keyakinan pengguna Amerika Syarikat melonjak ke paras tertinggi sejak tahun 2000 dalam data yang dikeluarkan semalam. Walaubagaimanapun, US dollar kekal bergerak mendatar dengan pelabur sedang berhati-hati menjelang pengumuman dasar oleh FOMC pada awal pagi Khamis. Sterling pula berjaya membuat pemulihan selepas jatuh menjunam pada Isnin.
Indeks US dollar yang mengukur kekuatan matawang greenback berbanding enam matawang yang lain bergerak mendatar dengan hanya meningkat 0.04% setakat pada pukul 10.49 pagi.
Major pair seperti EUR/USD setakat ini membuat penurunan 0.05%, di mana GBP/USD didagang susut 0.05%. USD/JPY pula jatuh 0.04%, dengan USD/CAD turut didagang 0.02% lebih rendah. USD/CHF pula didagang tidak berubah setakat ini. Pair AUD/USD dan NZD/USD masing-masing mencatat kenaikan 0.34% dan 0.48% setakat ini.
 Indeks keyakinan pengguna yang dikeluarkan oleh Conference Board (CB) semalam mencatat bacaan 138.4 berbanding jangkaan 132.2. Dalam masa yang sama bacaan yang direkodkan sebelum ini (Ogos) juga dikaji semula kepada 134.7. Komponen data dalam indeks ini iaitu indeks keadaan perniagaan juga meningkat bersama keadaan pasaran buruh.
Petunjuk ini penting dan signifikan kerana ia adalah ‘leading indicator’ yang menunjukkan jangkaan positif untuk ekonomi Amerika Syarikat dalam masa terdekat.
Dalam perkembangan NAFTA, tidak banyak kemajuan dalam rundingan yang dijalankan. Menurut pegawai tertinggi AS, Kanada enggan untuk memberikan konsesi kepada Amerika Syarikat. Lighthizer, perunding bagi pihak AS mengatakan mereka berkemungkinan meyelesaikan rundingan bersama Mexico terlebih dahulu dan seterusnya meneruskan rundingan dengan Kanada.
Matawang GBP pula membuat pemulihan dengan Menteri Brexit Dominic Raab menjernihkan keadaan dengan menyatakan keyakinan dalam rundingan Brexit selepas komen yang dibuat oleh Theresa May pada Isnin. Terbaru, terdapat laporan menyatakan bahawa EU bersedia untuk memberikan perdagangan bebas kepada UK tetapi tidak serupa dengan rancangan Chequers mereka.


Kegiatan Ekonomi China Melambat! Apa Dah Jadi?

Matawang Asia didagangkan suram setelah menyaksikan perlambatan dalam pertumbuhan data ekonomi China ketika negara itu kini diancam oleh kebangkitan semula wabak coronavirus.
Pengeluaran kilang dalam ekonomi kedua terbesar di dunia itu meningkat 6.4% dari tahun ke tahun pada bulan Julai, susut dari pertumbuhan 8.3% yang dicatatkan sebelumnya dan juga tersasar dari jangkaan untuk menokok 7.8%.
Ekonomi China telah pulih ke tahap pertumbuhan pra-pandemik, tetapi pengembangannya semakin lemah kerana perniagaan bergelut dengan kos lebih tinggi dan kesukaran untuk mendapatkan bekalan ketika peningkatan kes Covid-19 pada bulan lalu mendorong pihak berkuasa tempatan menutup dan menghentikan sementara operasi perniagaan.
 Ini dapat dilihat daripada data awal bulan ini yang menunjukkan pertumbuhan eksport, yang menjadi pemacu utama kepada pemulihan China secara tidak dijangka melambat pada bulan lalu.
Sementara itu, penggunaan juga melemah dengan penjualan runcit hanya meningkat 8.5% pada bulan Julai berbanding jangkaan untuk meningkat 11.5% selepas kenaikan 12.1% pada Jun.
Dolar Aussie kembali didagangkan susut pada sesi Asia susulan pengeluaran data ini, selain turut terkesan dengan kebimbangan mengenai perkembangan semasa Covid-19 di Australia, sekali gus mengurangkan keuntungan yang diraihnya pada akhir minggu lalu.
Sementara dolar kiwi pula menyusut sederhana dengan tumpuan pasaran kini terarah kepada mesyuarat polisi Bank Pusat New Zealand (RBNZ) pada hari Rabu, yang dijangka akan mula meningkatkan kadar faedah setelah beberapa kenyataan hawkish sebelum ini yang menunjukkan indikasi ke arah itu.


Harga Minyak Mentah Meningkat Didorong Unjuran Pengeluaran Lebih Rendah

Dagangan minyak mentah meningkat pada pasaran sesi Asia didorong oleh sentimen untuk perjanjian dagang semakin meningkat susulan kenyataan optimis Penasihat Ekonomi White House Larry Kudlow terhadap perjanjian AS dan China.
Niaga hadapan minyak mentah Brent naik 13 sen kepada $65.47 setong manakala WTI Amerika Syarikat meningkat sebanyak 6 sen kepada $60.20 setong.
Larry Kudlow memberitahu bahawa perjanjian fasa pertama sudah selesai dan dengan perjanjian ini, ia akan membantu untuk meningkatkan eksport Amerika Syarikat ke China sekali gus akan menggalakkan pertumbuhan ekonomi negara itu.
Di bawah perjanjian ini, Amerika Syarikat akan mengurangkan beberapa tarif ke atas barang import China sebagai pertukaran kepada pembelian produk pertanian oleh Beijing dengan kuantiti yang ditetapkan.
 Penganalisis berkata harga minyak mentah akan terus meningkat pada minggu ini didorong oleh sentimen perdagangan yang optimis dan jangkaan terhadap laporan bekalan minyak mentah oleh Pentadbiran Maklumat Tenaga (EIA) akan berkurang.
Pengeluaran minyak mentah yang lebih rendah juga diunjurkan akan berlaku pada tahun depan disebabkan keputusan penambahan dalam pemotongan pengeluaran yang dibuat oleh OPEC dan sekutunya baru-baru ini.
Selain itu, jangkaan terhadap pertumbuhan ekonomi yang kukuh disebabkan oleh prospek perdagangan yang lebih baik antara dua negara ekonomi gergasi itu juga akan membawa keseimbangan dalam permintaan bekalan minyak pada tahun hadapan.
Sementara itu, dagangan emas catat meningkat meskipun terdapat sentimen perdagangan yang optimis. Niaga hadapan logam kuning naik 0.17% kepada $1,4892.95.
Peningkatan ini dilihat terutamanya didorong oleh dagangan dolar USD yang berhati-hati kerana terdapat segelintir pelabur yang masih dibayangi oleh kekhuatiran terhadap hubungan perdagangan akan datang selepas AS mengumumkan akan memulakan rundingan fasa kedua secepatnya.


GBP/USD Memecut Naik 100 Pips Pada Pasaran Eropah Hari Ini

Jam 4.30 petang tadi, laporan rasmi data jualan runcit UK pada bulan Ogos melonjak naik lebih daripada jangkaan, menigkatkan keyakinan pelabur terhadap ekonomi UK.
Jabatan Statistik Negera UK melaporkan kenaikan jualan runcit bulan ke bulan (m/m) sebanyak 1.0% pada Ogos berbanding kenaikan 0.6% pada bulan lalu selepas data lepas di kaji semula, naik 0.3%. Laporan ini juga lebih daripada jangkaan penganalsis yang hanya menjangkakan kenaikan 0.2% sahaja.
Pada unjuran tahun ke tahun, jualan runcit kekal meningkat kepada 2.4% bulan lepas, yang mana turut melepasi jangkaan pertumbuhan 1.1% selain lebih mengukuh berbanding data bulan Julai, 1.4%. (naik 0.1% selepas di kaji semula)
 Jualan runcit teras tahun ke tahun (YoY) yang tidak termasuk jualan kenderaan dan petrol juga naik 2.8% pada bulan Ogos, berbanding peningkatan 1.7% pada bulan sebelumnya (naik 0.2% selepas di kaji semula). Laporan rasmi ini juga diluar jangkaan penganalsis yang meletakkan kenaikan sebanyak 1.4%.
Data kaji semula serta data rasmi jualan runcit  bagi bulan Ogos yang naik mendadak diluar jangkaan terus menolak pasangan matawang GBP/USD 100 pips ke atas, menghampiri paras resistance yang signifikan 1.3605. Sterling di dagangkan pada 1.3606 berbanding dolar selepas data dikeluarkan, naik daripada paras 1.3513.
EUR/GBP juga susut ke paras 0.8828 daripada 0.8873 dan GBP/JPY didagang pada 151.48 berbanding 150.65, paras sebelum bacaan dikeluarkan.
Sementara itu, pasaran saham Eropah masih bercampur menjelang pengumuman polisi montari Federal Reserve awal pagi esok. Indeks London FTSE 100 susut 0.33%, Euro Stoxx 50 kekal, CAC 40 Perancis naik 0.10% dan DAX Jerman naik sedikit 0.02%.


Pasaran Matawang Tenang Menanti ‘Ombak Besar’ FOMC

Raja matawang US dolar terus bergerak tenang menjelang penerbitan data pekerjaan ADP sektor swasta AS dan pengumuman dasar FOMC yang akan menggegarkan pasaran pada sesi New York.
Berbanding kebanyakan matawang utama, indeks dolar diniagakan berlegar pada sekitar harga 94.00 ketika sesi Eropah.
Federal Reserve (Fed) dijangka akan mengumumkan pengurangan program pembelian aset bulananya yang bernilai $120 bilion.
Pelabur akan memberi tumpuan kepada petunjuk mengenai kenaikan kadar faedah atau pandangan terbaru Pengerusi Jerome Powell mengenai tahap inflasi semasa.
Sebelum itu, pengeluaran data pekerjaan ADP akan diberi perhatian terlebih dahulu sebagai petunjuk kepada laporan NFP yang akan diterbitkan pada hari Jumaat.
 Mengikuti perkembangan matawang Eropah, matawang pound bergerak lemah di sekitar paras terendah tiga minggu berbanding US dolar berikutan kewaspadaan pelabur menanti mesyuarat polisi FOMC dan Bank Pusat England (BOE).
Walaupun pasaran menjangkakan secara meluas BOE akan mengumumkan kenaikan kadar pada hari Khamis, tetapi terdapat juga ketidakpastian bahawa bank pusat akan menangguhkannya.
Matawang euro pula sedikit meningkat, tetapi masih didagangkan di sekitar paras terendah satu minggu berbanding USD.
Sementara itu, dolar kiwi mencatat peningkatan sederhana selepas laporan pekerjaan terbaru menunjukkan kadar pengangguran New Zealand jatuh ke tahap terendah dalam tempoh 14 tahun pada suku ketiga.
Ini telah memberi sokongan buat matawang itu untuk meningkat di tengah kewaspadaan pelabur. Dolar Aussie pula terus melemah susulan kekecewaan daripada keputusan dovish Bank Pusat Australia (RBA) pada Selasa.


Lima News Besar Tumpuan Pasaran Forex Pada Minggu Ini (12 – 16 Feb)

Bacaan inflasi akan menjadi tumpuan pasaran kewangan global pada minggu ini khususnya bacaan yang akan diumumkan oleh Amerika Syarikat, UK, dan Jerman. Kenapa inflasi penting? Kerana bacaan inflasi adalah faktor utama penentuan polisi monetari oleh bank pusat khususnya The Fed, BoE dan ECB. Jika inflasi meningkat terlalu pantas, bank pusat akan cuba mengimbangi atau menghalang peningkatan berterusan dengan menaikkan kadar faedah yang menjadikan kos meminjam wang semakin tinggi.
Perkembangan terbaru menunjukkan bank-bank pusat utama kini bergerak ke arah pengetatan polisi di mana Federal Reserve telah memulakan pengetatan sejak hujung tahun 2015. Kenaikan inflasi jelas di beberapa ekonomi utama dunia sehingga menyebabkan kejatuhan dalam pasaran bon yang menjadikan kadar faedah jangka panjang melonjak sejak beberapa minggu ini.
Pasaran saham Eropah juga mendapat tempias daripada kejatuhan Wallstreet sehingga menyebabkan tekanan kepada matawang Euro. Ucapan Mario Draghi minggu lalu tidak banyak membantu matawang Euro. Matawang Euro terus mengalami kejatuhan selepas mencapai paras tertinggi di 1.2500 dua minggu lalu.
Berikut adalah data tumpuan pasaran forex pada minggu ini:
#1 Data inflasi Amerika Syarikat (Rabu)
Data inflasi (CPI) akan dikeluarkan pada Rabu pukul 9.30 malam. Pasaran menjangka kenaikan CPI sebanyak 0.3% lebih tinggi daripada bacaan Disember 0.1%. Bacaan Core-CPI pula dijangka naik 0.2%. Bacaan teras (Core-CPI) dilihat sebagai data yang lebuh tepat bagi mengukur tahap kenaikan harga kerana ia tidak mengambil kira harga barangan yang volatile seperti makanan dan tenaga. Kenaikan inflasi sudah tentu akan menjadi pemangkin kepada pengetatan polisi monetari yang lebih pantas dan sudah tentu akan mengukuhkan US dolar.
#2 Data inflasi United Kingdom (Selasa)
 Data ini akan dikeluarkan pada Selasa pukul 5.30 petang. Selepas komen hawkish Bank of England (BoE) minggu lalu, potensi kenaikan kadar faedah untuk bulan Mei akan datang semakin meningkat. Walaubagaimanapun, ia akan banyak bergantung kepada bacaan inflasi semasa di mana penetapan polisi masih lagi bergantung kepada data-data ekonomi seperti yang ditegaskan oleh BoE. Jangkaan untuk data kali ini adalan kenaikan 2.9% berbanding 3% yang dicatat pada Disember.
#3 Data pertumbuhan ekonomi Zon-Eropah (Rabu)
Data ini akan dikeluarkan pada Rabu pukul 6 petang, di mana terlebih dahulu data-data pertumbuhan ekonomi Jerman, Perancis dan Belanda akan dikeluarkan. Selain itu, data inflasi Jerman juga akan dikeluarkan pada Rabu pukul 3 petang di mana bacaan dijangka mengesahkan bacaan awal yang dikeluarkan bulan lalu iaitu kenaikan 1.6%.
#4 Data pekerjaan Australia (Khamis)
Australia akan mengeluarkan data ini pada Khamis pukul 8.30 pagi. Australia dijangka merekodkan tambahan pekerjaan sebanyak 15,200 di mana sebelum ini pada Disember 34,700 pekerjaan dicatatkan. Minggu lalu, RBA (Reserve Bank of Australia) mengekalkan kadar faedah di paras 1.50% dengan kenyataan dovish oleh bank pusat.
#5 Data jangkaan inflasi New Zealand (Rabu)
Inflasi (CPI) tahunan pada Disember kurang daripada jangkaan iaitu 1.6% yang disebabkan kelemahan dalam harga barangan pembuatan. Walaubagaimanapun, RBNZ mengatakan tren CPI adalah meningkat ke arah sasaran 2%. Dengan data inflasi yang kurang daripada jangkaan, bank pusat menurunkan jangkaan inflasi di masa akan datang.


Melonjak 100 Pips, Menjunam 100 Pips – Ke Mana Arah EUR/USD Seterusnya?

Keputusan mesyuarat bank pusat Eropah semalam menjadi acara tumpuan utama bagi dagangan untuk minggu ini menyaksikan matawang Euro kembali pamerkan lonjakan.
European Central Bank (ECB) mengekalkan kadar faedah dan juga pelonggaran kuantitatif (QE) dan seperti dijangkakan oleh penganalisis pasaran, Presiden ECB Christine Lagarde optimis terhadap pemulihan ekonomi Eropah.
Kenyataan bernada hawkish tersebut telah melonjakkan Euro dalam pasaran di mana bank pusat turut menyatakan bahawa tidak perlu untuk bimbang terhadap kenaikan Euro yang sebelum ini dilihat sebagai satu permasalahan.
Justeru, dapat dilihat pergerakan harga pada carta pasangan matawang EUR/USD semalam melonjak sekitar 100 pips sehingga ke paras tumpuan 1.19000.
Namun, sebaik menguji zon SBR (support become resistance) tersebut, harga kembali dilihat menjunam semula susulan faktor pengukuhan US dolar pada pembukaan sesi pasaran New York.
Hal ini adalah disebabkan sentimen pasaran yang dilihat kembali berisiko susulan pasaran saham Wall Street kembali merosot dengan ketiga-tiga indeks utama mencatatkan penurunan.
Faktor lain yang turut menyokong dagangan US dolar buat masa ini adalah data pengeluaran yang positif serta unjuran oleh Goldman Sachs terhadap pertumbuhan GDP AS pada suku ketiga yang meningkat sehingga 35%.
 Namun, secara teknikal, pergerakan harga di carta EUR/USD masih menunjukkan corak kenaikan namun pergerakan harga agak drastik berikutan acara berimpak besar.
Harga turun menguji semula paras Moving Average 50 (MA50) pada rangka masa 1 jam yang dilihat sebagai paras sokongan untuk harga meneruskan kembali kenaikan.
Kenaikan harga bakal menguji semula zon SBR 1.19000 sebelum harga yang tembus lebih tinggi bakal menuju zon resistance 1.2000.
Sebaliknya jika harga kekal menjunam lebih rendah, zon support di bawah 1.18000 perlu ditembusi sebelum corak penurunan harga lebih jelas akan mendorong harga ke paras support 1.17200.
Data ekonomi Jerman serta data inflasi AS pada hari ini akan diteliti pelabur untuk menilai kesan pergerakan bagi matawang US dolar dan Euro pada dagangan penghujung minggu.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Walaupun Ada Lantunan Harga, Penganalisis Beri Amaran Bearish Buat GBP/USD

Pound jatuh lebih rendah berbanding US dolar ke paras terendah terbaru sejak Mac 2020 pada pembukaan dagangan awal minggu semalam.
Ini disebabkan pengukuhan US dolar di sesi Asia semalam yang menyambung momentum hawkish oleh Pengerusi Federal Reserve (Fed) Jerome Powell berkenaan penetapan dasar monetari di Jackson Hole penghujung minggu lalu.
Namun, pengukuhan US dolar yang gagal diteruskan pada sesi Eropah menyaksikan Pound kembali memulih untuk meningkat semula sehingga mengakhiri dagangan sesi New York.

Pada carta harga pasangan mata wang GBP/USD, dapat disaksikan penurunan awal di sesi Asia semalam telah mencecah sehingga ke paras 1.16500 yang menjadi paras sokongan semasa yang terbaru buat harga sekaligus rekod terendah 2 tahun.
Namun, harga berjaya memaparkan kenaikan semula dengan paras ketinggian dicapai sekitar 1.17400 sebelum menutup dagangan sesi New York sekitar 1.17000.
Walaupun mula berlaku kenaikan semula, namun harga yang masih berlegar di bawah paras rintangan Moving Average 50 (MA50) pada rangka masa 1 jam di carta GBP/USD kekal memberi isyarat untuk pergerakan bagi trend bearish.
 Penurunan harga dijangka akan diteruskan untuk mengatasi paras sokongan semasa pada 1.16500 sebelum mencatatkan paras terendah 2 tahun yang terbaru lagi.
Tumpuan bagi penurunan yang dilanjutkan adalah pada 1.16000 sebelum harga mensasarkan paras terendah yang dicecah pada Mac 2020 lalu sekitar zon 1.14000.
Sementara, untuk jangkaan bagi kenaikan harga pula, rintangan pada 1.17600 hingga 1.18000 akan menjadi tumpuan awal diuji harga sebelum harga yang melepasi zon tersebut mula memberi isyarat perubahan trend bullish.
Kenaikan lebih tinggi bakal maju semula menuju paras 1.18000 yang merupakan rintangan harga yang gagal ditembusi pada dagangan minggu lalu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Meningkat Semula Lepas Terjun 80 Pips

Seperti yang telah dijangkakan, pilihan raya Georgia menyebelahi parti Demokrat apabila kemenangan dicatatkan untuk kedua-dua kerusi yang dipertandingkan sekaligus lebih membuka laluan untuk pelaksanaan pakej rangsangan yang lebih besar.
US dolar sedikit meningkat pada dagangan Rabu setelah penurunan ke paras terendah hampir 3 tahun berikutan kemenangan Demokrat yang akan memberi sokongan terhadap bakal Presiden Joe Biden di Senat selepas ini.
Terdapat berita kurang baik yang mencemarkan acara pilihan raya apabila dilaporkan penyokong Donald Trump membuat rusuhan dan menyerang bangunan Capitol sehingga aktiviti Kongres terpaksa ditangguhkan sementara.
Situasi tegang tersebut dilihat antara menjadi faktor mengukuhkan US dolar pada sesi New York semalam sebelum kembali bergerak susut semula menuju ke sesi Asia hari ini.
Pada carta harga pasangan mata wang EUR/USD semalam, harga telah mencatatkan lonjakan 70 pips ke paras ketinggian terbaru mencecah 1.23500 ketika pasaran optimis parti Demokrat akan memenangi pilihan raya Georgia.
Namun pada sesi New York memaparkan penurunan semula harga ketika pengukuhan US dolar sehingga mencatatkan paras terendah harian pada sekitar 1.22700.
Walau bagaimanapun harga kembali pantul semula bergerak di atas paras sokongan Moving Average 50 (MA50) pada rangka masa 1 jam yang masih memberikan isyarat trend kekal bullish.
 Minit mesyuarat FOMC pada awal pagi ini juga tidak memberi kesan ketara terhadap US dolar. Namun petunjuk dari minit masih memberi isyarat pelonggaran polisi di masa hadapan yang akan terus melemahkan US dolar.
Kenaikan harga melepasi semula paras 1.23000 sehingga bersambung pada sesi Asia hari ini. Namun pergerakan harga perlahan dan menunjukkan sedikit penurunan.
Zon RBS (resistance become support) pada 1.23000 akan menjadi paras sokongan harga sebelum kenaikan diteruskan semula.
Kenaikan yang berjaya diteruskan bakal melepasi paras ketinggian yang dicapai pada Rabu sebelum mencatatkan paras tertinggi terbaru sejak April 2018.
Namun jika penurunan berterusan harga di bawah paras 1.23000, harga bakal menguji zon RBS 1.22500.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Bentuk Corak Bullish, Ini Ramalan Pergerakan Harga Di Penghujung Minggu

Carta harga pasangan mata wang GBP/USD pada Rabu semalam telah menyaksikan kenaikan harga dipaparkan di sesi New York semalam.
Ini berikutan US dolar yang bergerak lemah dipengaruhi oleh beberapa faktor yang diberi tumpuan dalam pasaran.
Antaranya jangkaan yang suram pada laporan data pekerjaan NFP Amerika Syarikat (AS) yang akan diterbitkan pada Jumaat, dengan beberapa data ekonomi akan diperhatikan dahulu hari ini.
Selain itu, beberapa pegawai Federal Reserve (Fed) berpandangan kenaikan kadar faedah perlu ‘direhatkan’ dahulu buat ketika ini untuk menilai kesan terhadap ekonomi AS, sekaligus mendorong penyusutan bagi US dolar.

Namun, pada carta GBP/USD semalam menyaksikan penurunan harga terlebih dahulu di sesi Asia dan Eropah.
Harga pada mulanya turun mencecah 1.23500 sebelum berlaku lonjakan semula melepasi parsa 1.24000 dan mencapai ketinggian 1.24400 pada penutupan sesi New York.
 Pergerakan semula harga di atas paras sokongan Moving Average 50 (MA50) pada rangka masa 1 jam di carta tersebut mencetus jangkaan trend bullish buat harga.
Sekiranya lonjakan berjaya diteruskan, harga bakal menuju ke paras 1.25000 yang dilihat sebagai rintangan terhampir.
Seterusnya, kenaikan lebih tinggi bakal mencapai zon 1.26000 untuk catatkan paras tertinggi terbaru 3 minggu.
Namun, waspada jika harga kembali menjunam semula di bawah 1.24000 dan menembusi sokongan MA50, pelabur perlu menjangkakan kejatuhan harga lebih parah boleh terjadi.
Untuk penurunan, zon support 1.23000 dilihat akan dituju untuk diuji sebelum penurunan yang masih diteruskan boleh mencecah sehingga sekitar 1.22000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Apa Kaitan China dengan Dua Negara Ini?

Dollar Australia stabil berbanding US Dollar pada hari Isnin, manakala New Zealand Dollar bergerak lebih rendah selepas nilai import China menunjukkan penurunan.
AUD/USD untuk sesi ini telah sedikit berubah kepada 0.7614.
Walau bagaimanapun, Greenback  meneruskan lonjakan selepas Jabatan Buruh AS mencatat peningkatan jumlah pekerjaan bagi bulan lalu.
Spekulasi mengenai kenaikan kadar oleh Fed terus meninggi disokong oleh data pekerjaan yang memberangsangkan.
 NZD/USD pula tergelincir 0.39%, iaitu nilai terendah sejak 29 Julai.
NZD/USD, 15 minit
Terdahulu menyaksikan kejatuhan nilai eksport dan import dalam data China.
China merupakan rakan eksport terbesar Australia dan rakan eksport kedua terbesar bagi New Zealand.

Jom klik pada artikel ini. Kita test tengok berapa ramai yang tidak suka pada kandungannya!


US Dolar Menyusut, Harga Minyak dan Emas Naik – Sesi Eropah

Forex
Matawang US dolar menyusut berbanding matawang lain pada hari Jumaat dalam sesi dagangan Eropah.
Indeks US dolar yang mengukur kekuatan matawang greenback berbanding enam menyusut sebanyak 0.15% kepada 93.50 dalam sesi dagangan Eropah pada Jumaat setakat jam 04.15 p.m.

Penyusutan ini didorong oleh kekhuatiran pelabur terhadap kemajuan pelan reformasi cukai.
Kelulusan kod reformasi cukai itu memerulakan undian majoriti, dimana pihak Republik memilik 52 undian daripada 100 undian.
Selain itu, turut mendorong penyusutan dolar ialah keputusan the Fed baru-baru ini. The Fed menaikkan kadar faedah kepada 1.50% seperti yang dijangka.
Namun, bank pusat masih belum mengubah pelannya bagi tahu 2018, yang menjangkakan akan menaikkan lagi 3x kenaikan kadar faedah pada tahun 2018 dan 2019. Menyebabkan harapan kenaikan 4x kadar faedah terbantut.

Matawang Euro mengukuh berbanding US dolar sebanyak 0.09% pada bacaan 1.1788. GBP/USD pula kekal stabil pada 1.3432 setakat jam 04.15 p.m.
Minyak
 Harga minyak naik pada hari Jumaat dalam sesi dagangan Eropah.
Minyak mentah WTI (West Texas Intermediate) bagi kontak penghantaran Disember naik sebanyak 0.60% kepada $57.39 setakat jam 04.15 p.m.
Minyak Brent pula yang didagang ICE Future Exchange di London naik sebanyak 0.39% kepada $63.55 setong setakat jam 04.15 p.m.

Sentimen kenaikan dalam sesi dagangan Eropah masih sama seperti sesi dagangan Asia.
Peningkatan harga minyak masih lagi didorong faktor utama seperti kerusakan saluran minyak Forties di Laut Utara.
Selain itu, OPEC, Rusia dan non-OPEC berkemungkinan akan mengubah kuantiti pemotongan minyak berdasarkan pelan asal sehingga akhir tahun 2018.

Emas
Harga emas meningkat ke paras tertinggi 1 minggu lalu berikutan kelemahan matawang US dolar yang disebabkan kekhuatiran pelabur terhadap kemajuan pelan reformasi cukai.
Emas dalam niaga-hadapan (futures) di Comex mencatat naik sebanyak 0.19% pada Jumaat kepada $1,259.50 setakat jam 04.15 p.m.


Analisis teknikal USD/JPY – Timeframe H1 – 30/4/2018

Pergerakan harga USD/JPY mulai bullish sejak beberapa minggu lalu. Secara teknikal ,pergerakan USD/JPY masih dikuasai mood bullish. Di timeframe H1 ia telah beberapa melakukan cubaan kenaikan tetapi masih gagal untuk breakout 139.40/50 dan mulai melakukan ‘rejection’ candlestick di sekitar harga tersebut dan gagal untuk membentuk new HH.
 Jadi, peluang untuk ia bearish  retracement adalah tinggi ketika ini selagi ia tidak breakout Key Resistance ini 109.40/50. Jika bearish, target terhampir adalah 108.85 dan seterusnya adalah 108.64/30.
Oleh itu, Key Resistance ini memainkan peranan yang penting untuk diperhatikan dan selagi ia tidak breakout, kebarangkalian untuk USD/JPY bearish adalah tinggi ketika ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Apa Yang Tak Kena Dengan Pasaran Mata Wang Hari Ini?

Reaksi US dolar terhadap penerbitan laporan minit mesyuarat FOMC tidak seperti diharapkan walaupun ia semakin jelas memberi isyarat mengenai kenaikan kadar faedah pada bulan depan.
Bagaimanapun, Federal Reserve (Fed) tidak menjelaskan tentang berapa banyak mereka akan menaikkan kadar dan ia dilihat sebagai kurang hawkish oleh pasaran yang mengharapkan mereka akan memberi isyarat kenaikan 50 mata asas.
Pada sesi Asia, indeks dolar yang mengukur kekuatan dolar greenback berbanding kebanyakan mata wang utama diniagakan berlegar pada 95.80.
Di samping itu, US dolar juga gagal memberi reaksi terhadap data jualan runcit Amerika Syarikat yang menunjukkan bacaan memberangsangkan pada bulan Januari dengan peningkatan sebanyak 3.8% daripada penguncupan 2.5%.
 Kesuraman dagangan mata wang gergasi ini telah memberi peluang kepada pesaing utamanya yang lain untuk terus mencatatkan keuntungan.
Keuntungan ini juga tidak terhenti walaupun selepas Amerika dan Perkhidmatan Perisikan Asing Estonia mendakwa Rusia telah menghantar semula pasukan ketenteraannya ke sempadan Ukraine.
Situasi ini dilihat dapat mengembalikan risiko ke dalam pasaran, tetapi reaksi yang dipaparkan oleh kebanyakan mata wang pula sebaliknya.
Euro masih mengekalkan keuntungannya yang diraih sebelum ini walaupun dagangan dilihat agak mendatar. Sementara pound juga bertahan pada sekitar harga 1.3580 berbanding USD dengan sokongan daripada data inflasi UK yang positif.


Agak-Agaknya Bila Isu Ini Akan Lenyap Dari Pasaran Minyak Mentah?

Harga minyak mentah melemah dalam sesi Asia berikutan data simpanan dilaporkan meningkat. Pasaran minyak mentah juga kekal melemah berikutan isu pembekuan bekalan yang masih tiada jawapan muktamad.
Minyak mentah merosot sebanyak 0.75% kepada $46.32 setong. Selain itu, minyak Brent di ICE Exchange menyusut 0.60% kepada $47.85 setong.
Institut Petroleum Amerika Syarikat berkata pada Selasa bahawa inventori minyak mentah melonjak mendadak sebanyak 9.3 juta tong.
Sebaliknya, inventori simpanan petrol menurun 3.6 juta tong dan produk tapisan juga menurun 3.1 juta tong.
 Pun begitu, data simpanan bagi komoditi ini akan dikeluarkan hari ini bagi menjelaskan lagi isu peningkatan bekalan tersebut.
Semalam, harga minyak mentah melonjak dalam sesi Eropah sebelum kembali menjunam sebanyak 4%, iaitu angka terendah dalam tempoh sebulan.
Dalam masa yang sama, mesyuarat pada November dikatakan akan membawa tangan kosong kerana Iran, Iraq, Nigeria dan Libya juga dikatakan mahu menarik diri dari pembekuan bekalan yang telah dipersetujui pada mesyuarat tidak rasmi yang lepas.
Dalam mesyuarat di Vienna sebelum ini, OPEC bersetuju untuk membekukan bekalan kira-kira 32.5 juta sehingga 33.0 juta tong sehari dan hanya akan dimuktamadkan dalam mesyuarat rasmi nanti. Isu ini menjadikan pasaran minyak kembali tegang dan harga sentiasa berubah-ubah sejak akhir-akhir ini.

Ekonomi Kanada Berkembang 0.2% Bulan Lepas!


Pandangan Martin Weale Dilihat Berbeza Dari Kebanyakan Penggubal Dasar Bank of England yang Lain. Baca Ulasan Beliau!

AUD melemah selepas mesyuarat Julai RBA mencadangkan pelonggaran dasar.
AUD/USD didagangkan pada 0.7528, menurun sebanyak 0.83%, dan USD/JPY jatuh sebanyak 0.23% kepada 105.92. Dalam masa yang sama, GBP/USD menjunam sebanyak 0.23% kepada 1.3226.
Sementara itu, Indeks US Dollar yang mengukur kekuatan mata wang Amerika Syarikat melalui 6 mata wang utama berada pada nilai 96.56
Pound meningkat kepada paras tertinggi selepas penggubal dasar BoE, Martin Weale berkata tidak pasti sama ada akan menyokong penurunan kadar faedah atau tidak. Dalam mesyuarat yang dijadualkan pada bulan Ogos oleh bank pusat itu, Weale berkata, dia perlu meneliti kesan undian UK untuk meninggalkan Kesatuan Eropah sebelum membuat apa-apa keputusan.
Sebaliknya bagi tahun 2008, dia tidak menjangkakan sebarang panik melanda pengguna atau pun perniagaan kerana tiada signal panik ditunjukkan dalam ekonomi.
 Pandangan Weale ini dilihat berbeza dari kebanyakan penggubal dasar BoE yang lain.
Pun begitu, dalam mesyuarat Julai BoE yang lepas memberi gambaran jelas bahawa akan ada pelonggaran monetary policy berikutan impak negatif daripada Brexit bulan depan. Amat mengejutkan apabila BoE mengekalkan kadar faedah kepada 0.5%.
Pada Jumaat lepas, Ketua Ekonomi BoE, Andrew Haldane berkata, bank perlu bertindak segera dalam meningkatkan keyakinan dan menguatkan dasar ekonomi.
Namun begitu, dasar kewangan (monetary easing) tidak semestinya hanya meliputi pengurangan kadar. Sebaliknya, BoE boleh melonggarkan dasar kuantitatif atau menjalankan langkah baru dalam menggalakkan pinjaman.
Yen juga mencatatkan kenaikan pada Isnin lalu, selepas cubaan rampasan kuasa oleh tentera Turki digagalkan. Kebanyakan pelabur turut membeli aset-aset sejurus kegagalan rampasan kuasa itu dilaporkan.


GBP/USD Tembusi Paras Support 1.3000, Jangkaan Penurunan Harga Lebih Rendah?

Pergerakan harga pada chart pasangan matawang GBP/USD terus menunjukkan corak penurunan harga berikutan Sterling yang terus didagangkan lemah dalam pasaran.
Pelabur masih melihat ketidaktentuan pada rundingan Brexit masih menimbulkan kebimbangan walaupun tarikh pengunduran Britain dari Kesatuan Eropah telah dilanjutkan sehingga 31 Oktober nanti.
Berbanding dagangan USD yang mengukuh, Sterling gagal melonjakkan harga setelah data jualan runcit di UK dikeluarkan semalam walaupun bacaan data adalah positif.
Data jualan runcit di Amerika Syarikat yang dikeluarkan semalam dilihat menjadi faktor yang menyokong pengukuhan matawang dolar Amerika itu semula.
Dagangan GBP/USD telah membuat penurunan sehingga berjaya melepasi paras penting iaitu pada support 1.3000. Penurunan tersebut juga telah mencecah ke paras support MagicS3 dari paras Magic Pivot pada indicator Moshed Magic Line semalam.
Namun setelah mencecah ke paras terendah harian semalam sekitar 1.29800, harga mula bergerak mendatar sehingga bersambung ke sesi Asia hari ini.
 Dagangan hari ini menunjukkan pergerakan pasif harga dan berlegar di bawah paras 1.3000 yang berjaya ditembusi semalam dan paras tersebut juga merupakan paras Magic Pivot pada bacaan indicator Moshed Magic Line untuk hari ini.
Jika harga gagal membuat kenaikan melepasi paras tumpuan tersebut, jangkaan penurunan harga akan menuju ke paras sekitar 1.29300 atau meneruskan penurunan lebih rendah berkemungkinan mencecah ke paras support 1.2882 (MagicS3) dengan mencatatkan sekitar 120 pips pergerakan harga.
Namun jika harga berjaya membuat kenaikan lebih tinggi dari paras Magic Pivot hari ini, kenaikan harga dilihat akan menuju ke paras sekitar 1.30700 dengan jangkaan 70 pips pergerakan harga atau sekitar paras resistance MagicR2 pada indicator Moshed Magic Line.
Lihat gambar chart pasangan matawang GBP/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian anda.

Paras support: 1.2956, 1.2930, 1.2882.
Paras resistance: 1.3030, 1.3078, 1.3103.


GBP/JPY Tak Terkesan Selepas Data Jualan Runcit UK Diterbitkan Positif

Awal pembukaan sesi Eropah pada Jumaat memberi tumpuan kepada terbitan data jualan runcit UK untuk bulan Jun yang mencatatkan angkaan bacaan meningkat lebih tinggi berbanding jangkaan.
Namun, bacaan tersebut dilihat gagal untuk menyuntik lonjakan bagi mata wang Pound dengan pergerakan harga di awal sesi kekal perlahan.
Pada carta harga pasangan mata wang GBP/JPY, pelabur masih menantikan harga untuk melonjak melepasi paras 152.00 selepas kenaikan harga pada minggu ini berjaya mencapai ke zon rintangan tersebut.
Harga telah membuat kenaikan semula dari paras terendah mingguan sekitar 148.500 pada Selasa lalu dan melepasi paras halangan Moving Average 50 (MA50) pada rangka masa 1 jam untuk isyarat bullish.
Kenaikan harga yang diteruskan sehingga Khamis semalam telah kembali semula ke paras 152.00 pada zon SBR (support become resistance) dengan jangkaan kenaikan lebih tinggi sebelum menutup dagangan pada minggu ini.
Walaupun Pound masih berisiko, pergerakan harga dilihat didorong oleh faktor penyusutan Yen dalam pasaran susulan sentimen pasaran yang dinilai pulih mengurangkan tarikan terhadap mata wang safe-haven.
 Sekiranya harga berjaya melepasi zon 152.00, sasaran kenaikan seterusnya dilihat pada 154.00 untuk mencatatkan paras tertinggi 2 minggu.
Untuk situasi kejatuhan harga semula, paras 150.600 dan 149.500 antara yang akan menjadi tumpuan harga sebelum kembali menguji semula paras sokongan 148.500.
Data PMI pembuatan dan perkhidmatan pada sesi Eropah seterusnya akan dinantikan pelabur untuk melihat kesan terhadap pergerakan Pound.
Lihat gambar carta pasangan mata wang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Perkembangan Omicron Beri Impak? Ini Perkara Trader Perlu Tahu Mengenai Pasaran Kewangan!

Matawang Euro catat prestasi cemerlang pada hari Selasa dan berada di landasan yang betul untuk mencapai kenaikan terbesar tiga hari berturut-turut tahun ini. Namun hal tersebut terbantut untuk sementara waktu berikutan para pelabur dan pedagang mengurangkan posisi jualan mereka selepas Ketua Pegawai Eksekutif Moderna menyatakan vaksin Covid-19 berkemungkinan tidak berkesan terhadap varian Omicron.
Selera risiko pasaran mula berkurangan pada hari kedua minggu ini selepas komen dari Moderna mengukuhkan jangkaan bahawa ekonomi berkemungkinan akan berkembang perlahan dan ia mengambil masa yang lebih lama untuk kembali normal.
Hal in tergambar jelas pengukuhan matawang Euro juga dipengaruhi apabila pedagang mula mengurangkan pertaruhan mereka yang berkaitan dengan jangkaan bahawa Rizab Persekutuan AS akan menaikkan kadar faedah lebih cepat daripada yang lain.
 Matawang Euro didagangkan mengukuh 0.5% pada hari Selasa berbanding US dolar pada pasaran $1.1367 dengan naik 1.3% dalam tiga sesi terakhir.Matawang tunggal itu mencatatkan kenaikan berturut-turut terbesar tiga hari sejak Disember 2020.
Disisi lain matawang yen turut mengukuh dengan pengukuhan 0.6% berbanding US dolar sejak awal Oktober pada paras dagangan 112.68 yen.
Pasaran juga menzahirkan kebimbangan bahawa pertumbuhan ekonomi global boleh terganggu berdasarkan komen Ketua Pegawai Eksekutif Moderna.
Dolar Australia susut 0.65% kepada paras terendah 12 bulan baharu pada $0.7093, dan dolar New Zealand susut 0.6% kepada $0.6783. Indeks US dolar pula susut 0.70% kepada paras dagangan 95.660. Pasaran memberi tumpuan pada perkembangan varian baru yang dilihat berpotensi memberi kesan pasaran.


Bergelut Untuk Pamer Rekod Cemerlang, GBP/USD Bertahan Di Paras $1.3600

Melihat kepada carta harga pasangan mata wang GBP/USD, pergerakan harga kekal menunjukkan trend bullish setelah mencatat HH (higher high) yang terbaharu semalam hampir di paras ketinggian sekitar 1.36500.
Disebabkan oleh US dolar yang dilihat terus mempamerkan aksi suram pada awal dagangan minggu ini, serba sedikit telah memberi kesempatan kepada mata wang Pound untuk terus mengukuh.
Walau bagaimanapun, peningkatan harga gas di UK masih lagi menjadi antara faktor tumpuan yang akan dinilai oleh pelabur sama ada Pound mampu berkuasa pada minggu ini atau akan disangkal oleh USD.
Selain itu, sokongan pengukuhan tersebut turut dipandu oleh ucapan yang dilontarkan oleh Gabenor Bank of England (BOE), Andrew Bailey pada baru-baru ini mengenai pengetatan dasar polisi.

Laporan data pekerjaan ADP NFP Amerika Syarikat (AS) yang mengukur pekerjaan sektor swasta bakal diterbitkan pada malam ini dan dijangka akan menjadi faktor yang penting bagi mempengaruhi hala tuju yang tepat bagi pergerakan harga pada carta GBP/USD.
 Di ketika sesi Asia pada hari ini (Rabu), pergerakan harga nampaknya telah membuat penurunan melebihi 20 pips untuk menguji paras halangan Moving Average 50 (MA50) di rangka masa 1 jam.
Sekiranya gagal meneruskan rentak kenaikan yang lebih ketara, harga berkemungkinan bakal menembusi zon SBR (support become resistance) 1.36000 dan kembali memberi isyarat awal trend bearish.
Penurunan yang lebih rendah dan melepasi zon SBR itu, berkemungkinan pergerakan harga akan menguji semula zon RBS (resistance become support) 1.35000 atau ke paras zon sokongan lebih rendah pada 1.34000.
Namun jika harga berjaya mengekalkan corak kenaikan, zon SBR selanjutnya sekitar 1.37000 akan menjadi tumpuan dan seterusnya menuju semula ke zon SBR 1.38000 untuk para pelabur meneliti trend bullish yang lebih jelas.
Lihat gambar carta harga pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Akan Sambung Kenaikan Lagi?

Penganalisis kekal menjangkakan US dolar akan terus bergerak susut untuk mengakhiri dagangan penghujung tahun ini selepas Presiden Donald Trump menandatangani pakej bantuan ekonomi bernilai $2.3 trilion.
US dolar telah jatuh lebih 6% pada tahun ini dengan jangkaan Federal Reserve (Fed) akan terus mengekalkan kadar faedah berhampiran paras sifar di samping keadaan ekonomi Amerika Syarikat (AS) yang masih bergelut dengan krisis pandemik.
Sentimen positif pasaran dengan perkembangan baik rundingan Brexit minggu lalu telah melemahkan lagi US dolar sementara mata wang Eropah mendapat kelebihan untuk meningkat semula.
Pada carta harga pasangan EUR/USD dapat dilihat harga telah pamerkan kenaikan pada dagangan awal minggu ini mencatatkan sekitar 70 pips kenaikan harian.
Harga telah mencapai paras ketinggian pada 1.22500 semalam sebelum berlaku penurunan semula sekitar 50 pips namun disokong oleh paras sokongan Moving Average 50 (MA50) pada rangka masa 1 jam pergerakan harga.
Paras sokongan MA50 masih belum berjaya ditembusi menunjukkan pergerakan harga masih berada dalam trend bullish.
 Menyambung dagangan pada sesi Asia hari ini (Selasa), harga dilihat meneruskan semula kenaikan menuju ke paras ketinggian yang dicapai semalam pada 1.22500.
Kenaikan yang berjaya melepasi zon resistance 1.22500-1.22700 dilihat akan menguji pula paras ketinggian tumpuan pada 1.23000.
Namun jika harga menjunam semula, zon RBS (resistance become support) pada 1.21800-1.21500 akan kembali diuji dan penganalisis akan meneliti reaksi harga pada zon tersebut.
Penurunan lebih rendah yang diteruskan dilihat akan menuju zon RBS lebih rendah di bawah paras 1.20900.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Penangan FOMC, Emas Pacu Lebih Tinggi Lepasi Paras $1,740

US dolar gagal untuk mendominasi pasaran selepas mesyuarat FOMC pada pagi Khamis ini lalu memberikan ruang kepada dagangan komoditi emas untuk membuat lonjakan harga sekitar $30.
Selepas kenaikan kadar faedah dinaikkan sekali lagi sebanyak 75 mata asas kepada 2.50%, Pengerusi Jerome Powell mengatakan beliau tidak melihat Amerika Syarikat (AS) sedang dalam kemelesetan kerana kadar pengangguran berada pada paras yang rendah selain sektor pekerjaan kakal kukuh.
Selain itu, Powell menyokong idea bank pusat untuk membuat kenaikan kadar yang besar pada mesyuarat seterusnya, bergantung pada data ekonomi. Namun, dalam masa yang sama Powell memberitahu bahawa kadar kenaikan yang lebih perlahan mungkin diperlukan bagi memberi masa untuk menilai kesan langkah pengetatan.
Memerhatikan pergerakan harga pada carta XAU/USD yang mengukur nilai emas berbanding US dolar, pada sesi dagangan Asia semalam harga bergerak mendatar di bawah paras harga 1720.00 namun pada pembukaan dagangan sesi Eropah harga mula membuat peningkatan tetapi terbantut dan terus berlegar-legar di sekitar 1720.00 tersebut.
Pada dagangan sesi New York, pelabur menyaksikan lonjakan harga kesan reaksi terhadap keputusan mesyuarat FOMC yang menyusutkan nilai US dolar dalam pasaran dan membolehkan emas meningkat.
Kenaikan harga yang melepasi zon 1720.00 turut menembusi paras halangan Moving Average 50 (MA50) untuk isyarat pergerakan bullish buat emas selanjutnya.
 Bersambung pada dagangan sesi Asia pagi ini, harga dilihat bergerak mendatar pada zon support become resistance (SBR) 1738.00 namun bersambung pada dagangan Eropah harga telah berjaya menyambung lagi kenaikan dan dilihat bakal menguji semula zon rintangan pada 1760.00.
Untuk peningkatan harga seterusnya, kenaikan yang lebih tinggi bagi emas dijangkakan bakal menguji zon tumpuan 1785.00 sebelum menuju pula paras sasaran pada ketinggian 1800.00.
Sebaliknya, jika harga mempamerkan penyusutan harga semula, berkemungkinan harga akan kembali semula berlegar pada zon 1720.00 untuk memberi petunjuk pergerakan selanjutnya kepada pelabur.
Penyusutan lebih rendah bagi harga komoditi emas itu dijangkakan bakal mensasarkan ke paras 1700.00 untuk diuji, sebelum penurunan harga bakal diteruskan sehingga mencecah ke zon support 1680.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Baca Update Terkini Pagi Ini Jika Anda Trader Sesi Asia!

Aussie melemah dalam sesi Asia pada Isnin menjelang kemaskini belanjawan persekutuan yang dilihat penting dalam penarafan rating AAA oleh S&P Global Ratings.
AUD/USD diadakan merosot sebanyak 0.19 peratus, manakala USD/JPY menurun sebanyak 0.13 peratus.
AUD/USD, 30 minit
USD/JPY, 30 minit
Di Jepun, data imbangan perdagangan bagi bulan November mencatat nilai surplus sebanyak ¥ 153 Billion. Angka eksport dan import juga dicatat merosot sebanyak 0.4 peratus dan 8.8 peratus. Setersunya, China dijadual akan melaporkan data harga rumah minggu ini.
 US Dollar Index yang mengukur kekuatan US Dollar kali terakhir dinilai pada 102.92.
Dalam minggu ini juga, pelabur dijangka akan menunggu pengumuman data keluaran dalam negara kasar bagi petunjuk tentang kekuatan ekonomi terbesar tersebut.
Sementara itu, Jepun juga akan mengumumkan dasar kewangan dari Bank of Japan pada hari Selasa, dengan kebanyakan pelabur menjangkakan bank akan mengekalkan kadar faedah negatif dan ssaran hasil bon kerajaan yang mantap.
Pada Jumaat lepas, US Dollar agak merosot berbanding matawang utama yang lain namun kekal berhampian paras tertinggi semenjak kenaikan kadar faedah yang telah diumumkan Fed sebelum ini.
Bank pusat tersebut juga telah mengumumkan kenaikan kadar faedah sebanyak 3 kali lagi pada tahun 2017.

Ini Pemilik Sebenar Indikator Stochastic dan Beliau Bukan Dari Malaysia!


Analisis GOLD – Pelabur Emas Jangan Rasa Selamat Minggu Ini!

Dagangan emas di awal minggu semalam mendatar dipengaruhi pergerakan suram mata wang US dolar susulan cuti umum di Amerika Syarikat (AS) semalam.
Pelabur kini memerhatikan beberapa isu yang berlegar di dalam pasaran dan boleh mempengaruhi perubahan pada sentimen ke arah lebih berisiko.
Ini akan turut memberi kesan terhadap mata wang US dolar dan juga turun naik nilai emas.
Ketegangan antara AS-China masih lagi dipantau pelabur selain kebimbangan turut terarah isu tembakan peluru berpandu Korea Utara ke arah laut Jepun.
Selain itu, Presiden AS Joe Biden secara mengejut dilaporkan berkunjung ke Kyiv dan bertemu Presiden Ukraine Volodymyr Zelensky untuk memberi sokongan selepas China dikatakan memberi bantuan ketenteraan kepada Rusia.
Ketika ini pasaran masih lagi belum menunjukkan sebarang reaksi ketara, namun bila-bila masa sahaja situasi tenang boleh berubah.
Pada carta XAU/USD yang mengukur nilai emas berbanding US dolar, harga dilihat mendatar sepanjang tiga sesi semalam selepas kenaikan pada penghujung minggu lalu telah melepasi paras 1830.00.
 Sekiranya harga kekal bergerak di atas paras sokongan Moving Average 50 (MA50) pada rangka masa 1 jam di carta XAU/USD tersebut, zon 1870.00 bakal kembali menjadi tumpuan untuk diuji selepas kenaikan berjaya diteruskan.
Melepasi rintangan itu, harga seterusnya akan mensasarkan kenaikan ke paras 1900.00.
Namun jika harga emas jatuh lebih rendah di bawah paras 1830.00, penurunan bakal diteruskan ke paras terendah terbaru 8 minggu.
Untuk penurunan lebih rendah, harga dilihat akan menuju ke zon support tumpuan pada 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dagangan USD Terus Tertekan, Matawang Safe-Haven Manfaatkan Sentimen Perdagangan

Peningkatan permintaan terhadap aset safe-haven telah meningkatkan dagangan yen berbanding dolar USD susulan terdapat laporan yang memetik sumber yang rapat dengan White House bahawa perjanjian perdagangan fasa pertama AS dan China mungkin tidak akan ditandatangani pada tahun ini.
Tertekan oleh ketegangan AS dan China yang berterusan akibat kelulusan rang undang-undang yang menyokong penunjuk perasaan di Hong Kong dan ketidakpastian rundingan perdagangan, dagangan dolar USD diniagakan menyusut berbanding beberapa matawang utama.
Penyelesaian perjanjian fasa pertama mungkin akan dibawa sehingga ke tahun depan memandangkan China masih menekan untuk penghapusan tarif yang lebih banyak dan pentadbiran Trump dengan permintaan mereka yang tersendiri.
Terdahulu, Trump dan Setiausaha Perbendaharaan AS Steven Mnuchin berkata bahawa perjanjian fasa pertama akan disiapkan secara bertulis dalam lima minggu, namun setelah lima minggu kemudian perjanjian tersebut masih belum selesai dan bertambah rumit.
 Sementara itu, laporan minit mesyuarat FOMC yang paling dinantikan pasaran menunjukkan akan berhenti daripada pelonggaran lebih lanjut selepas memutuskan untuk mengurangkan kadar faedah pada Oktober lalu.
Bagi pasaran Eropah, akibat turut terkesan oleh ketidaktentuan dalam rundingan dagang AS dan China, dagangan euro diniagakan mendatar berbanding dolar USD dan rendah berbanding yen dan Swiss Franc.
Selain itu, matawang pound diniagakan sedikit meningkat berbanding kebanyakan matawang utama kecuali matawang safe-haven dengan perhatian pasaran terus tertumpu kepada perkembangan terbaru menjelang pilihan raya UK.
Di sisi lain, sebagai matawang yang terdedah kepada isu perdagangan, dolar Australia dan New Zealand terus berada di bawah tekanan untuk diniagakan menyusut berbanding USD.


Ini Perkara Yang Trader Wajib Tahu Pada Awal Minggu!

Pembukaan dagangan awal minggu melihatkan US dolar diperdagangkan lebih tinggi berbanding mata wang utama, kecuali dolar Kanada yang disokong oleh lonjakan harga minyak mentah.
Berbanding kebanyakan mata wang utama, indeks dolar yang mengukur kekuatan dolar greenback didagangkan menokok pada sekitar harga 102.90 pada awal sesi Asia.
Raja mata wang itu ditutup lebih tinggi pada akhir minggu lalu, tetapi menutup dagangan bulan Mac dan suku pertama dalam kerugian selepas susut lebih 2%.
Jangkaan bahawa Federal Reserve (Fed) akan melaksanakan satu lagi kenaikan kadar sebelum menghentikan kitaran pengetatannya ekoran krisis perbankan global telah melemahkan dolar greenback pada bulan lalu..
Beralih kepada pergerakan mata wang lain, euro diniagakan pada sekitar harga 1.0810 berbanding USD, berundur lebih jauh dari paras tertinggi yang dicapainya minggu lalu.
 Mata wang pound juga terus tergelincir dari paras ketinggian minggu lalu, membawanya didagangkan pada sekitar harga 1.2300 berbanding USD pada sesi Asia.
Penyusutan mata wang utama pada hari Jumaat sememangnya sudah dijangka memandangkan ia merupakan penutup dagangan untuk bulan Mac dan suku pertama, menandakan berlakunya profit taking oleh pelabur.
Di sisi lain, dolar Aussie dan kiwi turut merosot menjelang mesyuarat polisi Bank Pusat Australia (RBA) pada Selasa dan New Zealand (RBNZ) pada hari Rabu.
Berbeza dengan kebanyakan mata wang utama lain, dolar Kanada sebaliknya menguat susulan keputusan mengejutkan OPEC pada hujung minggu untuk memotong pengeluaran minyaknya.
Dalam pada itu, tumpuan utama pasaran minggu ini pastinya akan terarah kepada penerbitan laporan pekerjaan NFP Amerika Syarikat pada hari Jumaat.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Ulasan Pergerakan US Dollar Sepanjang Minggu Lalu (7-11 Mei)

US dollar didagangkan bercampur-campur sepanjang minggu lalu dengan indeks US dollar membuat kenaikan pada awalnya dan membuat penurunan pada tiga hari terakhir. Pergerakan ini sekaligus menyebabkan pembentukan pattern ‘doji’ di time-frame mingguan. Selepas membuat kenaikan pada 3 minggu berturut-turut sebelum ini, akhirnya indeks US dollar membuat sedikit penurunan pada minggu lalu.
US dollar pada mulanya membuat kenaikan pada Isnin sehingga sesi Eropah pada Rabu sebelum jatuh sehingga hari Jumaat.
Kenaikan US dollar pada Isnin lalu tidak berpandukan berita yang jelas, tetapi masih mengukuh pada hari tersebut. Penganalisis berpendapat ia adalah disebabkan pelabur yang membeli US dollar berikutan jangkaan positif terhadap  kenaikan kadar faedah Fed yang lebih banyak pada tahun ini.
US dollar juga membuat kenaikan pada Selasa lalu walaupun terdapat peristiwa-berisiko (risk-event) pengumuman Presiden Trump terhadap perjanjian nuklear Iran. Penganalisis berpendapat US dollar menjadi pilihan sebagai safe-haven di samping Yen pada hari tersebut. Disebabkan kenaikan US dollar matawang-matawang komoditi seperti AUD dan NZD jatuh disebabkan kejatuhan harga-harga komoditi yang dinilai dalam US dollar.
 Akhirnya, kenaikan US dollar berakhir pada Rabu. Ada penganalisis berpendapat, ini adalah disebabkan kejatuhan Hasil-Bon Amerika Syarikat, namun jika diperhatikan secara teliti, US dollar jatuh pada sebelum Hasil-Bon membuat penurunan lagi. Oleh itu, pendapat majoriti penganalisis melihat kejatuhan US dollar pada Rabu adalah disebabkan tindakan pengambilan untung oleh pasaran.
Selepas itu, data inflasi CPI pula diumumkan pada Khamis di mana bacaan meleset daripada jangkaan pasaran. Dengan hanya kenaikan 0.2% berbanding jangkaan 0.3%, telah menambah lagi tekanan terhadap US dollar.
US dollar meneruskan kejatuhannya pada Jumaat, walaupun tiada sebab yang jelas. Ini dilihat masih diberi kesan oleh kemelesetan data inflasi CPI dengan majoriti penganalisis berpendapat ia adalah disebabkan oleh aktiviti pengambilan keuntungan oleh pasaran.
Berikut adalah julat pergerakan pasangan matawang utama dunia pada minggu lalu dan minggu sebelum itu.

30 April – 4 Mei
7 – 11 Mei

Eur/Usd- Jatuh 229 pip
Eur/Usd – Volatile 156 pip

Usd/Jpy – Volatile 140 pip
Usd/Jpy – sideway 126 pip

Gbp/Usd– Jatuh 306 pip
Gbp/Usd – sideway 157 pip

Usd/Chf- Naik 152 pip
Usd/Chf – sideway 80 pip

Usd/Cad– Volatile 114 pip
Usd/Cad – jatuh 268 pip

Aud/Usd– Volatile 109 pip
Aud/Usd – volatile 154 pip

Nzd/Usd– Jatuh 104 pip
Nzd/Usd – jatuh 138 pip


Data Inflasi Kekal Tinggi, Naik Mengatasi Jangkaan Sebanyak 0.4% Pada Bulan April!

Inflasi kekal tinggi pada bulan April, berpotensi mengukuhkan peluang bahawa kadar faedah boleh kekal lebih tinggi untuk lebih lama, berdasarkan indikator PCE yang dikeluarkan pada hari Jumaat.
Indeks harga perbelanjaan penggunaan peribadi, yang mengukur pelbagai barangan dan perkhidmatan dan melaraskan perubahan dalam tingkah laku pengguna, meningkat 0.4% untuk bulan itu tidak termasuk kos makanan dan tenaga, lebih tinggi daripada anggaran 0.3% Dow Jones.
 Pada asas tahunan, PCE ini telah meningkat 4.7%, 0.1 mata peratusan lebih tinggi daripada jangkaan, lapor Jabatan Perdagangan. Termasuk makanan dan tenaga, PCE juga meningkat 0.4% dan meningkat 4.4% daripada setahun lalu, lebih tinggi daripada kadar 4.2% pada bulan Mac.
Indeks US dolar kembali mengukuh berbanding enam matawang utama selepas data digunakan dengan mengurangkan penyusutan sebanyak 0.15% kepada paras dagangan 104.013.


Dagangan Yuan China Rekodkan Paras Tertinggi Yang Baru!

Dagangan China Yuan melonjak ke paras tertinggi dalam tempoh dua setengah tahun pada awal sesi pasaran Asia bermula minggu ini berbanding dolar didorong oleh faktor ketegangan perang dagang antara Amerika Syarikat dan China yang semakin meningkat.
Lonjakan harga pada carta USD/CNH pada awal sesi hari ini telah berjaya menembusi paras 7.000 mengatasi paras tertinggi yang pernah direkodkan sejak Disember 2016 yang lalu. Kenaikan memberi petunjuk bahawa pelabur meningkatkan posisi jualan ekoran lanjutan jualan terhadap matawang Yuan China.
Dagangan matawang China yang merosot itu terkesan oleh sentimen pasaran yang berisiko setelah Presiden Amerika Syarikat, Donald Trump pada minggu lalu telah mengumumkan tambahan tarif 10% yang bakal dikenakan ke atas baki barangan import China yang bernilai $300 bilion dolar.
 Laporan tersebut mengejutkan pasaran pada penghujung minggu lalu ekoran pelabur menjangkakan perkembangan yang baik rundingan dagang setelah wakil pegawai dari Amerika Syarikat telah berkunjung dan berunding selama 2 hari di Shanghai untuk mendapatkan kesepakatan dalam perdagangan.
China walau bagaimanapun dilihat masih tenang menghadapi situasi genting ini. China menyatakan mereka akan bertindak balas jika tarif terbaru Amerika Syarikat berkuatkuasa pada 1 September seperti yang dirancangkan.
Laporan terbaru menyatakan China mengarahkan para pembeli dari negara mereka untuk menghentikan urusan import produk pertanian daripada Amerika Syarikat sebagai reaksi terhadap pengumuman tarif Trump tersebut.
Dengan ini, sentimen pasaran terus kekal berisiko dengan ketegangan terhadap perang dagang AS-China semakin parah dan membuatkan pelabur lebih memilih untuk beralih ke arah aset safe-haven yang lebih selamat di samping memberi kesan buruk terhadap dagangan matawang Asia.


USD/JPY Susut Semula Selepas Capai Paras Tertinggi 3 Minggu

Sentimen pasaran yang agak bercampur bersambung pada dagangan awal September ini membuatkan pelabur berhati-hati terhadap pergerakan mata wang safe-haven.
US dolar walau bagaimanapun lebih dipengaruhi oleh faktor fundamental yang menjadi tumpuan pelabur selepas acara tahunan perhimpunan Jackson Hole penghujung minggu lalu menerima isyarat dovish oleh Pengerusi Federal Reserve (Fed) Jerome Powell berkenaan dasar monetari bank pusat.
Justeru, US dolar dijangka akan terus menyambung penyusutan menjelang laporan pekerjaan NFP penghujung minggu ini walaupun terdapat sedikit pengukuhan oleh US dolar pada penutupan dagangan Ogos.
Selepas laporan pekerjaan sektor swasta semalam memberi petunjuk negatif kepada laporan NFP, US dolar yang menyusut semula telah menekan harga daripada terus mencatatkan kenaikan lebih tinggi.
Sentimen pasaran yang agak suram dilihat sukar memacu mata wang Yen untuk arah lebih jelas. Selain itu, pandangan pasif oleh penggubal dasar bank pusat Jepun dilihat akan menambah tekanan buat Yen.
Pada carta pasangan mata wang safe-haven USD/JPY semalam menyaksikan kenaikan ke paras tertinggi terbaru 3 minggu, namun pengukuhan US dolar yang gagal dikekalkan membuatkan harga kembali susut semula.
Kenaikan harga mencapai paras sekitar 110.400 sebelum harga menjunam 50 pips ke paras sekitar 109.900 dan mendatar di atas paras tersebut sehingga ke penghujung sesi New York.
 Pergerakan harga yang dilihat lebih dirancakkan dengan perubahan terhadap nilai US dolar akan memberi tumpuan terhadap laporan data pekerjaan NFP AS untuk bulan Ogos yang menjangkakan penurunan sekiranya bacaan merosot.
Penurunan lebih rendah dijangka menguji paras sokongan sekitar 109.700 sebelum menuju pula ke paras tumpuan 109.300.
Penurunan harga yang diteruskan boleh mencecah sehingga ke zon support 108.700 semula yang menjadi zon penting menyokong kenaikan semula harga ketika dagangan awal Ogos lalu.
Namun jika harga berjaya paparkan lonjakan, paras rintangan pada 110.600 akan menjadi tumpuan untuk harga terus catatkan paras tertinggi terbaru minggu ini.
Berkemungkinan pergerakan harga akan lebih suram sementara pelabur menantikan keputusan laporan pekerjaan NFP pada Jumaat untuk menentukan arah harga selanjutnya.
Lihat gambar carta pasangan mata wang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kekhuatiran Impak Varian Delta Terhadap Ekonomi Meningkat, Ini Pandangan Pakar!

Pada bulan Jun tahun lepas, Ketua Rizab Persekutuan Powell mengatakan pada sidang media bahawa pemulihan ekonomi daripada pandemik adalah masih tidak pasti dan ianya bergantung sejauh mana negara dapat mengekang penularan pandemik.
Setahun setelah itu, kita telah saksikan ekonomi pulih dengan pantas daripada jangkaan asal. Walaubagaimanapun, penularan varian Delta pada ketika ini terutama di A.S, ahli ekonomi mula menzahirkan kerisauan yang dizahirkan pada tahun lepas.
Laporan jualan runcit pada hari Selasa menyebabkan Bank of America menurunkan unjuran pertumbuhan KDNK dari 7% kepada 4.5%. Pada bulan lalu, data jualan jatuh 1.1% berbanding jangkaan yang sasarkan kejatuhan 0.3%.
 Di Pantheon Macroeconomics, ketua ekonomi Ian Shepherdson pada hari Rabu telah mengeluarkan unjuran untuk pertumbuhan KDNK pada suku ketiga daripada 10% kepada 7% berikutan data perbelanjaan pengguna yang kurang memuaskan. Kata Shepherdson, penurunan ramalan adalah sebagai tindak balas terhadap kesan varian Delta terhadap sektor ekonomi.
Pakar ekonomi lain berpendapat bahawa penularan varian Delta bukanlah satu-satunya faktor yang menghambat perkembangan ekonomi namun jualan runcit juga telah menunjukkan kelemahan berdasarkan data bulan Julai.
Indikasi perbelanjaan terhambat disebabkan pendapatan benar semakin lemah yang berpunca dari kekurangan sokongan fiskal dan kenaikan harga pengguna baru-baru ini.
Tamsilnya, para pemain pasaran kini memusatkan perhatian mereka kepada dua kemungkinan iaitu ekonomi boleh kehilangan momentum apabila rangsangan fiskal semakin pudar dan penularan pandemik yang semakin meluas. Dalam masa yang sama, para pemain pasaran masih lagi yakin terhadap prospek pertumbuhan ekonomi Amerika Syarikat.


Peningkatan Pelantar Minyak di US, Cabaran Kepada OPEC

Bacaan terbaru bagi ‘Anggaran pelantar Baker Hughes North American’ merekodkan peningkatan dalam jumlah pelantar di US kepada 658 pada Disember berbanding minggu sebelum sebanyak 653 pelantar.
Kenapa data ini penting?
Anggaran Baker Hughes (Baker Hughes Count) adalah petunjuk penting dalam industri carigali minyak. Amerika Syarikat telah mengatasi Arab Saudi dan Rusia sebagai pengeluar minyak terbesar dunia pada 2015. Oleh itu, sebarang data petunjuk dalam industri petroleum di US adalah sangat penting bagi pergerakan harga minyak global.
Dari jumlah pelantar itu, jumlah pelantar minyak meningkat dari 523 kepada 525 yang merupakan bacaan tertinggi dalam masa 12 bulan dengan pelantar gas turut meningkat dari 129 kepada 132.
 Jumlah pelantar minyak di US kini hanya kurang 11 dari jumlah 536 pada 2015, menunjukkan kebarangkalian yang tinggi peningkatan dalam pengeluaran minyak di US pada 2017.
Dalam hal ini Texas sebagai negeri terbesar di Amerika dalam pengeluaran minyak menunjukkan peningkatan jumlah pelantar dari 321 kepada 324 dengan Oklahoma merekodkan jumlah 86 pelantar diikuti North Dakota sebanyak 33 pelantar.
Walaubagaimanapun, tiada respon yang begitu signifikan dalam pasaran minyak global berikutan pengumuman laporan jumlah pelantar oleh Baker Hughes.
Ketika ini minyak mentah (West texas Intermediate, WTI) berada di paras $53.90 setong, manakala minyak Brent (Brent oil) berada di paras $56.82 setong.